sagorsarker/bangla-wikipedia huggingface dataset:
জঁ থিয়েরি লাজার

জঁ থিয়েরি লাজার আমানি (; জন্ম: ৭ মার্চ ১৯৯৮; জঁ থিয়েরি লাজার নামে সুপরিচিত) হলেন একজন আইভোরীয় পেশাদার ফুটবল খেলোয়াড়। তিনি বর্তমানে বেলজীয় ক্লাব সেঁ-জিল এবং কোত দিভোয়ার জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত কেন্দ্রীয় মধ্যমাঠের খেলোয়াড় হিসেবে খেললেও মাঝেমধ্যে আক্রমণাত্মক মধ্যমাঠের খেলোয়াড় অথবা রক্ষণাত্মক মধ্যমাঠের খেলোয়াড় হিসেবে খেলেন।
২০১৭ সালে, লাজার কোত দিভোয়ার অনূর্ধ্ব-২০ দলের হয়ে কোত দিভোয়ারের বয়সভিত্তিক পর্যায়ে অভিষেক করেছিলেন। প্রায় দুই বছর যাবত কোত দিভোয়ারের বয়সভিত্তিক দলের হয়ে খেলার পর, তিনি ২০২২ সালে কোত দিভোয়ারের হয়ে আন্তর্জাতিক পর্যায়ে অভিষেক করেছেন; কোত দিভোয়ারের জার্সি গায়ে তিনি এপর্যন্ত ৪ ম্যাচে ১টি গোল করেছেন।
জঁ থিয়েরি লাজার আমানি ১৯৯৮ সালের ৭ই মার্চ তারিখে কোত দিভোয়ারের দিয়েগোনেফলায় জন্মগ্রহণ করেছেন এবং সেখানেই তার শৈশব অতিবাহিত করেছেন।
লাজার কোত দিভোয়ার অনূর্ধ্ব-২০ এবং কোত দিভোয়ার অনূর্ধ্ব-২৩ দলের হয়ে খেলার মাধ্যমে কোত দিভোয়ারের প্রতিনিধিত্ব করেছেন। কোত দিভোয়ারের বয়সভিত্তিক দলের হয়ে তিনি প্রায় ২ বছরে ৯ ম্যাচে অংশগ্রহণ করে ২টি গোল করেছেন।
লাজার নিজ দেশে অনুষ্ঠিত ২০২৩ আফ্রিকা কাপ অব নেশন্সের জন্য ঘোষিত কোত দিভোয়ারের ২৭ সদস্যের চূড়ান্ত দলে স্থান পেয়েছিলেন, যেখানে তিনি দুই ম্যাচে সর্বমোট ৩০ মিনিট খেলেছেন; এর মাধ্যমে তিনি প্রতিযোগিতাটির শিরোপা জয়লাভ করেছেন।
জাকি ইসমাইল

জাকি ইসমাইল ভারতীয় বংশোদ্ভূত একজন ইংরেজ অভিনেতা।
জাকি ইসমাইল রোজ ব্রুফোর্ড কলেজের ২০১৫ সালের স্নাতক।
আগস্ট ২০১৫ সালে তিনি ক্যামডেন ফ্রিঞ্জ এবং এডিনবার্গ ফ্রিঞ্জে "দিস ল্যাঙ্গুয়েজ" শিরোনামের একটি মঞ্চ প্রযোজনায় উপস্থিত হন।
ইসমাইলের এক বড় বোন আছে যিনি বধির, এবং ব্রিটিশ সাইন ল্যাঙ্গুয়েজে দক্ষ। অক্টোবর ২০১৫-এ তিনি "ডক্টর হু" ধারাবাহিকের ৯ এর দুই-খণ্ডের গল্প "আন্ডার দ্য লেক"/"বিফোর দ্য ফ্লাড"-এ বধির ক্রু-লিডার ক্যাসের (সোফি লেই স্টোন) বর্ণনা করা লুনের চরিত্রে অভিনয় করেছিলেন। "উই আর লেডি পার্টস-" এ তিনি আহসান চরিত্রে অভিনয় করেছেন।
মার্কিন যুক্তরাষ্ট্রের ঐতিহাসিক অঞ্চল

মার্কিন যুক্তরাষ্ট্রের ভূখণ্ড ও এর বৈদেশিক সম্পত্তি ঔপনিবেশিক যুগ থেকে বর্তমান দিন পর্যন্ত সময়ের সাথে সাথে বিকশিত হয়েছে। আনুষ্ঠানিকভাবে এটি- সংগঠিত অঞ্চল, প্রস্তাবিত ও ব্যর্থ রাজ্য, অস্বীকৃত বিচ্ছিন্ন রাজ্য, আন্তর্জাতিক ও আন্তঃরাজ্য ক্রয়, দায় ও জমি অনুদান, ঐতিহাসিক সামরিক বিভাগ এবং প্রশাসনিক জেলাগুলি অন্তর্ভুক্ত করে। শেষ অনুচ্ছেদে আমেরিকান আঞ্চলিক ভূগোল থেকে অনানুষ্ঠানিক অঞ্চলগুলিকে তালিকাভুক্ত করা হয়েছে, যা জনপ্রিয় ডাকনামে পরিচিত ছিলো এবং ভৌগোলিক, সাংস্কৃতিক বা অর্থনৈতিক অভিন্নতা দ্বারা সংযুক্ত; যার মধ্যে কিছু আজও ব্যবহার করা হচ্ছে।
বর্তমান সময়ে ব্যবহৃত মার্কিন যুক্তরাষ্ট্রের অঞ্চল ও উপ-বিভাগের সম্পূর্ণ তালিকার জন্য, মার্কিন যুক্তরাষ্ট্রের অঞ্চলগুলির তালিকা দেখুন।
† - ব্যর্থ আইনি অস্তিত্বকে নির্দেশ করে
পূর্বের ভূমির বিপরীতে, মিসিসিপি নদীর পশ্চিমের বেশিরভাগ ভূমি ১৯শতকের প্রথম বছর পর্যন্ত ফরাসি অথবা স্প্যানিশ শাসনের অধীনে ছিল।
মার্কিন যুক্তরাষ্ট্র নির্মাণ চলাকালীন স্টেট সেশনগুলি নিম্নরূপ:
নিম্নলিখিত ৩১টি মার্কিন অঞ্চলের একটি তালিকা যা রাজ্যে পরিণত হয়েছে, সংগঠিত তারিখের ক্রমানুসারে। (সবগুলোকে অন্তর্ভূক্ত বলে বিবেচনা করা হয়েছিল।)
নিম্নলিখিতগুলি ভূমি অনুদান, সেশন, সংজ্ঞায়িত জেলাগুলি (অফিসিয়াল বা অন্যভাবে) বা এমন একটি অঞ্চলের মধ্যে নামকৃত বসতি যা ইতিমধ্যেই মার্কিন রাষ্ট্র বা অঞ্চলের অংশ ছিল; এগুলি আন্তর্জাতিক চুক্তি বা নেটিভ আমেরিকান সেশন বা জমি ক্রয়ের সাথে জড়িত "ছিল না" ৷
এই সত্ত্বাগুলি, তালিকাভুক্ত এলাকায় কখনও কখনও একমাত্র সরকারি কর্তৃত্ব ছিল, যদিও তারা প্রায়ই দুর্লভ জনবহুল রাজ্য ও অঞ্চলগুলিতে বেসামরিক সরকারগুলির সাথে সহাবস্থান করেছিল। বেসামরিক শাসিত "সামরিক" ট্র্যাক্ট, ডিস্ট্রিক্ট, ডিপার্টমেন্টস, ইত্যাদি, অন্যত্র তালিকাভুক্ত করা হবে।
আমেরিকান গৃহযুদ্ধের সময়, প্রশান্ত মহাসাগরীয় ডিপার্টমেন্টের ছয়টি অধস্তন সামরিক জেলা ছিলো:
ক্যালিফোর্নিয়া ডিপার্টমেন্ট (১৮৫৮-১৮৬১) প্যাসিফিক বিভাগের দক্ষিণ অংশ নিয়ে গঠিত: ক্যালিফোর্নিয়া, নেভাদা এবং ওরেগন টেরিটরি-এর দক্ষিণ অংশ; ক্যালিফোর্নিয়া ডিস্ট্রিক্ট হিসাবে প্রশান্ত মহাসাগরীয় বিভাগে একীভূত হয়েছে।
অরেগন ডিপার্টমেন্ট (১৮৫৮-১৮৬১) প্যাসিফিক বিভাগ-এর উত্তর অংশ নিয়ে গঠিত: ওয়াশিংটন টেরিটরি এবং ওরেগন টেরিটরি।
এই "অঞ্চলগুলির" প্রকৃত, কার্যকরী সরকার ছিল (স্বীকৃত থাকুক বা না থুকক):
আমেরিকান গৃহযুদ্ধের সময় (১৮৬১-১৮৬৫) কনফেডারেসির বিচ্ছিন্নতার প্রচেষ্টার ফলে তৈরি করা কার্যকরী সরকারগুলি। কিছু ছিটমহল ছিলো, শত্রু-নিয়ন্ত্রিত অঞ্চলের মধ্যে :
বিরোধী দৃষ্টিভঙ্গির কারণে প্রতিবেশী এলাকা থেকে বিচ্ছিন্ন অঞ্চলগুলি ছিল:
বেল্টগুলি হল ঢিলেঢালাভাবে সংজ্ঞায়িত উপ-অঞ্চল, যা মার্কিন যুক্তরাষ্ট্র জুড়ে পাওয়া যায়; যেগুলি অন্তর্ভুক্ত অঞ্চলগুলির মধ্যে অনুভূত মিল রেখে নামকরণ করা হয়েছে, যা প্রায়ই এ অঞ্চলের অর্থনীতি বা জলবায়ুর সাথে সম্পর্কিত।
সরকারি নূরুননাহার মহিলা কলেজ

সরকারি নূরুননাহার মহিলা কলেজ হলো ঝিনাইদহ জেলার একটি সরকারি মহিলা কলেজ। ঝিনাইদহ জেলার নারীদের মানসম্মত শিক্ষা প্রদানের উদ্দেশ্যে ১৯৮৫ সালে কলেজটি প্রতিষ্ঠা করা হয়। বাস্তব, যুগোপযোগী ও গুণগত মানসম্পন্ন শিক্ষা প্রদানই এই প্রতিষ্ঠানের প্রধান লক্ষ্য।
বিশিষ্ট রাজনীতিবিদ, বীর মুক্তিযোদ্ধা নূরে আলম সিদ্দিকী এর মাতা নূরুননাহার -এর নামানুসারে প্রতিষ্ঠানটির নামকরণ করা হয়েহে।
সাংস্কৃতিক সপ্তাহ, বক্তৃতা, বিতর্ক ও রচনা প্রতিযোগিতা, শিক্ষা সফর, বার্ষিক ক্রীড়া অনুষ্ঠান, জাতীয় দিবস উদযাপন, নবীনবরণ, অভিভাবক দিবস, বিশেষ দোয়া ও মোনাজাত ইত্যাদি সহশিক্ষা কার্যক্রম পরিচালিত হয়।
সরকারি আদর্শ মহিলা কলেজ, চুয়াডাঙ্গা

চুয়াডাঙ্গা সরকারি আদর্শ মহিলা কলেজ চুয়াডাঙ্গা জেলার একটি সরকারি মহিলা কলেজ। এটি চুয়াডাঙ্গা শহরের কেদারগঞ্জের ফিরোজ রোডে অবস্থিত।
কতিপয় দেশপ্রেমিক ও বিদ্যুৎসাহী ব্যক্তিবর্গের ঐকান্তিক প্রচেষ্টায় এবং তদানিন্তন মহকুমা প্রশাসন এর সার্বিক সহযোগিতায় ১৯৮৪ সালের ১৫ জানুয়ারির এক শুভক্ষণে আদর্শ মহিলা কলেজ, চুয়াডাঙ্গার পথ চলা শুরু হয়। শিক্ষার পরিবেশসহ সার্বিক উন্নয়ন ত্বরান্বিত করার লক্ষ্যে ১৯৯৭ সালে কলেজটি জাতীয়করণ করা হয়।
যাত্রাকালে পরিসর ছোট থাকলেও বর্তমানে আলাদা
বর্তমানে কলেজে প্রায় ২৫০০ শিক্ষার্থী অধ্যায়নরত রয়েছে।
শুরু থেকে কলেজটি প্রাতিষ্ঠানিক শিক্ষার পাশপাশি সহশিক্ষা কার্যক্রমে যথেষ্ট পারদর্শিতার পরিচয় দিয়ে আসছে। জেলা পর্যায়ে জাতীয় শিক্ষা সপ্তাহ, বিজ্ঞান ও প্রযুক্তি সপ্তাহ সহ সকল ক্ষেত্রে ছাত্রীদের অংশগ্রহণ কলেজের সুনাম অক্ষুন্ন রেখেছে। লেখাপড়ার পাশাপাশি শিক্ষার্থীদের সুস্থ-দেহমন, মেধা ও মননের বিকাশ ঘটিয়ে আলোকিত মানুষ হিসেবে গড়ে তোলার জন্য কলেজটিতে নিয়মিত বার্ষিক ক্রীড়া ও সাহিত্য সংস্কৃতি প্রতিযোগিতা অনুষ্ঠিত হয়ে আসছে। বাঙালির আবহমান সংস্কৃতি ধরে রাখার লক্ষ্যে কলেজ প্রতিষ্ঠানে প্রতি বছর পিঠা, বসন্ত বরণ এবং বাংলা নববর্ষ উৎসব উদ্যাপিত হয়।
এস. এম. সিরিল

সিস্টার এম. সিরিল মুনি, (২১ জুলাই ১৯৩৬ - ২৩ জুন ২০২৩) তিনি ছিলেন একজন ভারত-ভিত্তিক আইরিশ সন্ন্যাসিনী, শিক্ষাবিদ, শিক্ষামূলক উদ্ভাবক। ২০০৭ সালে ভারত সরকারের তাকে চতুর্থ সর্বোচ্চ বেসামরিক সম্মান পদ্মশ্রী পুরস্কার প্রদান করেন। তিনি ইউনেস্কো কর্তৃক স্বীকৃতি (১৯৯৪) এবং ২০০২ সালে ক্যাথলিক বিশপদের মার্কিন সম্মেলন কর্তৃক প্রদত্ত আন্তর্জাতিক খ্রিস্টান স্টুয়ার্ডশিপ অ্যাওয়ার্ড সহ বহু পুরস্কার পেয়েছেন।
তিনি আয়ারল্যান্ডের ব্রে শহরের ওলফ টোন স্কয়ারে জন্মগ্রহণ করেন। তিনি সেখানে হলি ঘোস্ট ফাদার্স মিশনের পত্রিকা বিতরণে তার মায়ের সহায়তা করতেন। ব্রে লরেটো কনভেন্টে পড়াশোনার জন্য বৃত্তি লাভ করেন তিনি এবং ১৯৫৫ সালে ধর্মীয় জীবনে প্রবেশ করে ইনস্টিটিউট অফ দ্য ব্লেসড ভার্জিন মেরি-তে যোগদান করেন।
১৯৫৬ সাল থেকে ভারতে বসবাস এবং কর্মরত ছিলেন তিনি। সেখানে নগর ও গ্রামীণ দরিদ্র শিশুদের মানসম্পন্ন শিক্ষা প্রদানের একজন জাতীয় নেতা হিসেবে তার খ্যাতি ছড়িয়ে পড়ে। তার রামধনু স্কুল প্রকল্প অধীনে, "প্রতিবার ভর্তির সময় আমরা ২৫% দরিদ্র শিশুদের ভর্তি করার সিদ্ধান্ত নিয়েছিলাম, এবং সময়ের সাথে সাথে এই সংখ্যা ৫০% পর্যন্ত বৃদ্ধি পেয়েছে," ২০১৫ সালে আইরিশ টাইমসকে দেওয়া এক সাক্ষাৎকারে মুনি বলেছিলেন। "স্থানীয়ভাবে আবাসনের ব্যবস্থা করে সড়কের ছেলেমেয়েদের নিয়মিত স্কুলে আসতে উৎসাহিত করা হয়েছিল। এই মডেলটি পশ্চিমবঙ্গ সরকার অনুলিপি করেছে।"
ইনস্টিটিউট অফ দ্য ব্লেসড ভার্জিন মেরি (১০৫৫) এর একজন বোন বলে তিনি ১০ অক্টোবর ১৯৫৬ সালে ভারতে আসেন। তিনি প্রাণিবিদ্যায় ( লখনউ, উত্তর প্রদেশ, ভারত) পিএইচডি অর্জন করেছেন। ১৯৭৯ সাল থেকে তিনি লরেটো ডে স্কুল শিয়ালদহের অধ্যক্ষ ছিলেন।
এস এম সিরিল ২৪ জুন ২০২৩ সালে ৮৬ বছর বয়সে কলকাতায় মারা যায়।
গ্রিসের সাত ঋদ্ধ ব্যক্তি

সাত ঋদ্ধ ব্যক্তি উপাধিটি খ্রিস্টপূর্ব ৭ম হতে ৬ষ্ঠ শতকের মধ্যে প্রাচীন গ্রিসে বসবাসকারী সাতজন ব্যক্তিত্ব, যারা ছিলেন দার্শনিক, রাষ্ট্রনায়ক এবং আইন প্রণেতা, তাদের দেওয়া হয়েছিলো, যারা তাদের প্রজ্ঞার জন্য বিখ্যাত ছিলেন।
সাধারণত নিম্নোক্ত সাতজন জ্ঞানীকে নিয়ে তালিকাটি গঠিত হয়েছে:
কাবা (পোশাক)

কাবা () হলো একটি লম্বা কোট যার হাতা এবং বোতাম রয়েছে, এটি ক্যাসোকের মতো সামনের দিকে খোলা একটি পোশাক। এটি ওয়াডেড কোটের অনুরূপ। একে তুর্কি বংশোদ্ভূত পোশাক হিসাবে বিবেচনা করা হয়।
মুঘল সম্রাটরা গোড়ালি পর্যন্ত দৈর্ঘ্যের পোশাক পরিধান করতেন। বাবর ও হুমায়ুনের শাসনামলের পরিধেয় পোশাক কমবেশি একই ছিল। এদের মধ্যে কাবা, জামা, পিরাহান, জিলুচা, জিবা এবং কাসাবা উল্লেখযোগ্য। জামা ছিল চার দিকওয়ালা লম্বা কোট যা কাবা থেকে ভিন্ন। তাকাউচিয়া নীচের দিকে প্রশস্ত ঘেরের ছিল। "বাবরনামায়" কাবার উল্লেখ আছে। বর্তমানে ইসলামি আলেম বা মসজিদের নেতাদের পোশাকের একটি অপরিহার্য অঙ্গ হলো কাবা। এটি মিশর, তুরস্ক, লেভান্ট এবং পারস্যে অন্যান্য স্থানে পরা হত।
আরব প্রেক্ষাপটে দুটি প্রধান বৈচিত্র লক্ষ্য করা গেছে; তুর্কি শৈলী ("আল-আকবিয়া আল-তুর্কিয়া" ) এবং তাতার (বা মঙ্গোলিয়ান) শৈলী ("আল-আকবিয়া আল-তাতারিয়" বা "কাবা' তাতারি" )। তাতাররা পোশাকটি ডানদিকে বাঁধত। মামলুক আমীরদের তুর্কি শৈলীর চেয়ে এভাবে পরিধান করা বেশি পছন্দ করত। সেলজুক এবং আইয়ুবিদেরও এই শৈলী পছন্দ ছিল। এছাড়াও এর আরেকটি উল্লেখযোগ্য ভিন্নতা রয়েছে। এতে সাধারণত 'ভি' আকৃতির গলার ডিজাইন দেখা যায় যেটি সামনের দিকে বন্ধ থাকে। পোশাকটিতে সাধারণত কোমরের কাছে একটি সেলাই ছিল এবং সংগৃহীত কিছু চিত্র স্কার্টের ব্যবহারকে নির্দেশ করে। এটি বোতাম বা ফিতা দিয়ে বেঁধে রাখা হত এবং সাধারণত উপরে বেল্ট দিয়ে পরা হত।
লবঙ্গ লতিকা

লবঙ্গ লতিকা ছাড়াও খাবারটি লাভাং লতা নামেও পরিচিত। এটি বাংলা, ওড়িশা, এবং বিহার অঞ্চলের একটি ঐতিহ্যবাহী মিষ্টি।
সাধারণত ময়দা, খোয়া, জায়ফলের গুঁড়া, নারকেল কুচি, ঘি, বাদাম, কিশমিশ, এলাচ, লবঙ্গ এবং চিনি একত্রে মিশিয়ে লবঙ্গ লতিকা তৈরি হয়।
লবঙ্গ লতিকায় পুর, ময়দা এবং চিনির শরবত থাকে। প্রথমে ময়দা মাখা হয় এবং তারপর পুটি কেন্দ্রে রাখা হয়। এরপর ময়দাটি ভাঁজ করা হয় যাতে পুরটি সম্পূর্ণরূপে ঘেরাও করা হয় এবং ভাজার করার সময় ভাঁজটি যাতে খুলে না যায় তা নিশ্চিত করার জন্য মাঝে লবঙ্গ রেখে চাপ দেওয়া হয়। তারপরে এটি গরম ঘি দিয়ে সোনালি বাদামী এবং মচমচে হওয়া পর্যন্ত ভাজা হয়। সবশেষে একে চিনির সিরায় রাখা হয় যাতে তা ঠান্ডা হয় এবং সিরা শোষণ করে মিষ্টি হয়। এটি একটি মুখরোচক খাবার।
কাঙ্খিত সামঞ্জস্য না হওয়া পর্যন্ত পানি এবং ঘি দিয়ে ময়দা মেখে কাই তৈরি করা হয়।
চিনির সিরাপ হল চিনি এবং পানির মিশ্রণ। ফুটন্ত পানিতে চিনি যোগ করে এটি তৈরি করা হয়। পুড়ে যাওয়া প্রতিরোধ করার জন্য একটু পরপর নাড়াচাড়া করা হয়। মিশ্রণটি ঘন আকার ধারণ না করা পর্যন্ত মিশ্রণটি নাড়তে হয়।
পুরটি খোয়া, চিনি এবং কুচি করা নারকেলের মিশ্রণ দ্বারা তৈরি করা হয়। এগুলো রান্না করতে হয় এবং শুকনো ফল ও জায়ফল দিয়ে সাজানো হয়।
টনিয়া হার্ডিং

টনিয়া ম্যাক্সিন প্রাইস (বিবাহপূর্ব হার্ডিং; জন্ম ১২ নভেম্বর, ১৯৭০) একজন আমেরিকান প্রাক্তন ফিগার স্কেটার, অবসরপ্রাপ্ত বক্সার এবং রিয়েলিটি টেলিভিশন ব্যক্তিত্ব।
ওরেগনের পোর্টল্যান্ডে জন্মগ্রহণ করা, হার্ডিং তার মায়ের কাছে বড় হয়েছেন, যিনি তাকে ৩ বছর বয়সে আইস স্কেটিং শিক্ষায় ভর্তি করান। হার্ডিং তার প্রাথমিক জীবনের বেশিরভাগ সময় প্রশিক্ষণে কাটিয়েছেন, অবশেষে এই খেলায় তার সময় উৎসর্গ করতে হাই স্কুল থেকে বাদ পড়েন। ১৯৮৬ থেকে ১৯৮৯ সালের মধ্যে মার্কিন যুক্তরাষ্ট্রের ফিগার স্কেটিং চ্যাম্পিয়নশিপে অবস্থানের অগ্রগতির পর, হার্ডিং ১৯৮৯ সালের স্কেট আমেরিকা প্রতিযোগিতায় জয়ী হন। তিনি ১৯৯১ এবং ১৯৯৪ সালের মার্কিন চ্যাম্পিয়ন, এবং ১৯৯১ সালের বিশ্ব রৌপ্য পদক বিজয়ী ছিলেন। ১৯৯১ সালে, তিনি প্রথম আমেরিকান মহিলা এবং ইতিহাসে দ্বিতীয় মহিলা (মিদোরি ইতোর পরে) হিসেবে আন্তর্জাতিক প্রতিযোগিতায় একটি ট্রিপল অ্যাক্সেল সফলভাবে অবতরণ করেন। হার্ডিং দুইবারের অলিম্পিয়ান এবং দুইবারের স্কেট আমেরিকা চ্যাম্পিয়ন।
১৯৯৪ সালের জানুয়ারিতে, হার্ডিং বিতর্কে জড়িয়ে পড়েন যখন তার প্রাক্তন স্বামী, জেফ গিলুলি, তার অপর মার্কিন স্কেটিং প্রতিদ্বন্দ্বী ন্যান্সি কেরিগানের উপর একটি আক্রমণের পরিকল্পনা করেন। ১৯৯৪ সালের ১৬ মার্চ, হার্ডিং ষড়যন্ত্রের দায়ে একটি অভিযোগ মেনে নেন। আক্রমণের পরিণতিতে তার জড়িত থাকার ফলে, ইউনাইটেড স্টেটস ফিগার স্কেটিং অ্যাসোসিয়েশন ১৯৯৪ সালের ৩০ জুন তাকে আজীবনের জন্য নিষিদ্ধ করে; তার ১৯৯৪ সালের খেতাব কেড়ে নেওয়া হয়।
২০০৩ থেকে ২০০৪ সাল পর্যন্ত, হার্ডিং একজন পেশাদার বক্সার হিসেবে প্রতিদ্বন্দ্বিতা করেন। তার জীবন অনেক বই, চলচ্চিত্র, তথ্যচিত্র এবং একাডেমিক গবেষণার বিষয় হয়ে উঠেছে। ২০১৪ সালে, হার্ডিংয়ের জীবন এবং স্কেটিং ক্যারিয়ার (ন্যান্সি ও টন্যা এবং দ্য প্রাইস অফ গোল্ড) সম্পর্কে দুটি টেলিভিশন তথ্যচিত্র তৈরি করা হয়েছিল, যা স্টিভেন রজার্সকে ২০১৭ সালে আই, টন্যা চলচ্চিত্রটি লিখতে অনুপ্রাণিত করেছিল, যেখানে হার্ডিংকে অস্ট্রেলিয়ান অভিনেত্রী মার্গট রবি চিত্রিত করেছিলেন। ২০১৮ সালে, তিনি ড্যান্সিং উইথ দ্য স্টারসের ২৬তম সিজনে একজন প্রতিযোগী ছিলেন, তৃতীয় স্থান অর্জন করেছিলেন। ২০১৯ সালে, তিনি ওয়ার্স্ট কুকস ইন আমেরিকা: সেলিব্রিটি এডিশনের ১৬তম সিজন জিতেছিলেন।
মেহেরপুর সরকারি মহিলা কলেজ

মেহেরপুর সরকারি মহিলা কলেজ মেহেরপুর জেলার একটি সরকারি মহিলা কলেজ। এটি মেহেরপুর শহরের প্রাণ কেন্দ্রে অবস্থিত। এটি এই অঞ্চলের নারীদের উচ্চশিক্ষার একমাত্র সরকারি প্রতিষ্ঠান।
মেহেরপুরের কতিপয় বিদ্যেুাৎসাহী ও সমাজসেবী ব্যক্তি ১৯৮৫ সালে কলেজটি প্রতিষ্ঠা করেন। কলেজটির গুরুত্ব ও প্রয়োজনীয়তা অনুধাবন করে সরকার ১৯৯২ সালে এটিকে জাতীয়করণ করেন। সেই থেকে বাংলাদেশ সরকার ও শিক্ষা মন্ত্রণালয়ের সার্বিক নির্দেশনায় কলেজটি পরিচালিত হয়ে আসছে। মেহেরপুর শহরের কেন্দ্রস্থলে প্রায় দুই একর জায়গার উপরয়এর অবস্থান। প্রতিষ্ঠালগ্ন থেকেই এটি জ্ঞানের মশাল জ্বালিয়ে তার পথ চলছে। সে আলোয় আলোকিত হয়ে এই অবহেলিত জনপদের মেয়েরা ছড়িয়ে পড়ছে দেশ ও বিদেশের নানা প্রান্তে। কলেজে প্রায় ১৮০০ শিক্ষার্থী অধ্যয়ন করছে।
কলেজটিতে যশোর বোর্ডের অধীনে ০৩টি বিভাগ রয়েছে। জাতীয় বিশ্ববিদ্যালয়ের অধীনে ০৩ ধরণের স্নাতক (সম্মান) কোর্স এবং অনার্সে ০২টি বিষয় রয়েছে।
কলেজের পক্ষ থেকে প্রতি বছর পিঠা উৎসবের আয়োজন করা হয়। এছাড়া প্রতি বছর নবীন বরণ অনুষ্ঠানেরও আয়োজন করা হয়ে থাকে।
ত্রিপুরা বিধানসভা নির্বাচন, ১৯৮৮

১৯৮৮ সালের ত্রিপুরা বিধানসভা নির্বাচনটি ভারতের ত্রিপুরার ৬০টি বিধানসভা কেন্দ্রের (ACs) প্রতিটি থেকে বিধানসভার সদস্যদের (এমএলএ) নির্বাচন করার জন্য ২ ফেব্রুয়ারি ১৯৮৮-এ একক পর্বে অনুষ্ঠিত হয়েছিল। ত্রিপুরা রাজ্যে নির্বাচন সংক্রান্ত সহিংসতায় ১০০ জনেরও বেশি লোক নিহত হয়েছে। সরকার এবং ত্রিপুরা ন্যাশনাল ভলান্টিয়ার্স-এর প্রতিনিধিরা ১২ আগস্ট ১৯৮৮-এ সামরিক শত্রুতা বন্ধ করতে সম্মত হয়েছিল। সংঘর্ষের সময় কয়েক হাজার লোক নিহত হয় এবং প্রায় ২,০০,০০০ লোক বাস্তুচ্যুত হয়।
ত্রিপুরা বিধানসভার নির্বাচন ২ ফেব্রুয়ারি ১৯৮৮-এ অনুষ্ঠিত হয়েছিল। সমস্ত ৬০ টি বিধানসভা কেন্দ্রের জন্য একক পর্বে নির্বাচন অনুষ্ঠিত হয়েছিল।
ভারতীয় জাতীয় কংগ্রেস (আইএনসি) - ত্রিপুরা উপজাতি যুব সমিতি (টিইউজেএস) জোট বিধানসভায় ৬০টি আসনের মধ্যে ৩০টি জিতেছে। সিপিআই-এম বিধানসভায় ২৮টি আসন জিতেছে। সুধীর রঞ্জন মজুমদার ১৯৮৮ সালের ৫ ফেব্রুয়ারিতে একটি কংগ্রেস-টিইউজেএস জোট সরকার গঠন করেন।
১৭ ফেব্রুয়ারী, ১৯৯২-এ ত্রিপুরা উপজাতীয় যুব লীগের ( ত্রিপুরা উপজাতী যুব সমিতি -টিইউজেএস) আটজন সদস্য যারা ৬০ আসনের বিধানসভায় শাসক জোটের অংশ ছিল, তারা উপজাতীয়দের মধ্যে ৫০০ টিরও বেশি অনাহারে মৃত্যুর প্রতিবাদে পদত্যাগ করেছিল। সাম্প্রতিক মাসগুলোতে এলাকা। মুখ্যমন্ত্রী সুধীর রঞ্জন মজুমদার ১৯ ফেব্রুয়ারি ১৯৯২-এ পদত্যাগ করেন এবং সমীর রঞ্জন বর্মন ২০ ফেব্রুয়ারি ১৯৯২-এ একটি কংগ্রেস-টিইউজেএস জোট সরকারের মুখ্যমন্ত্রী হিসেবে শপথ নেন।
মুখ্যমন্ত্রী সমীর রঞ্জন বর্মন ২৭ ফেব্রুয়ারি ১৯৯৩-এ পদত্যাগ করেন এবং ত্রিপুরা রাজ্য ১১ মার্চ ১৯৯৩ থেকে ১০ এপ্রিল ১৯৯৩ পর্যন্ত রাষ্ট্রপতি শাসনের অধীনে ছিল।
ওশেনিয়ায় সার্বভৌম রাষ্ট্রের সময়রেখা

এই টাইমলাইনে ১৭৫০ সাল থেকে ওশেনিয়ার (বর্তমান ও বিলুপ্ত উভয়)সমস্ত সার্বভৌম ও পরাধীন রাষ্ট্রের তালিকাভুক্ত করা হয়েছে।
দ্য বয়, দ্য মোল, দ্য ফক্স অ্যান্ড দ্য হর্স

দ্য বয়, দ্য মোল, দ্য ফক্স এন্ড দ্য হোর্স চার্লি ম্যাকেসি রচিত ও চিত্রিত একটি বই। বইটিতে একটি ছেলে, একটি ছুঁচো, একটি শেয়াল এবং একটি ঘোড়ার বন্ধুত্বের গল্প বর্ণনা করা হয়েছে, যারা একসাথে তাদের বাড়ি খুঁজতে যাত্রা করে।
"দ্য বয় দ্য মোল দ্য ফক্স এন্ড দ্য হোর্স" বইটি "দ্য হিন্দু" পত্রিকা রিভিউ করেছে, এবং
"ফাইন্যান্সিয়াল টাই"মস-এ লেখক জেমস লাভগ্রোভ এটিকে তাঁর ""২০১৯ বেস্ট পিকচার বুক লিস্ট"" এর তালিকাভুক্ত করেছেন।
২০২০ সালের "ব্রিটিশ বুক অ্যাওয়ার্ডস" -এ সংক্ষিপ্ত তালিকাভুক্ত হয়েছে। এবং ২০১৯ সালের ""ওয়াটারস্টোন্স বুক অফ দ্য ইয়ার"" পুরস্কার জিতেছে।
বর্তমানে এটি একটি বেস্টসেলার বই।
২০২২ সালের অক্টোবরে, ঘোষণা করা হয় যে বইটি একটি অ্যানিমেটেড সিনেমায় রূপান্তরিত হচ্ছে, চলচ্চিত্রটি পরিচালনা করেছেন পিটার বেইন্টন এবং বইটির লেখক চার্লি ম্যাকেসি, গল্প অভিযোজিত করেছেন জন ক্রোকার এবং ম্যাকেসি, সহ-প্রযোজক ক্যারা স্পেলার, জে.জে. আব্রামস এবং হানা মিঙ্গেলা, এবং সহ-নির্বাহী প্রযোজক উডি হ্যারেলসন। বালকের চরিত্রে কণ্ঠ দিয়েছেন জুড কাওয়ার্ড নিকোল, ছুঁচোর চরিত্রে টম হল্যান্ডার, শেয়ালের চরিত্রে ইড্রিস এলবা, এবং ঘোড়ার চরিত্রে গ্যাব্রিয়েল বার্ন। আইসোবেল ওয়ালার-ব্রিজ ছোট চলচ্চিত্রটির সাউন্ডট্র্যাক রচনা করেছেন।
এই চলচ্চিত্রটি ২৪ ডিসেম্বর, ২০২২ তারিখে বিবিসি ওয়ানে প্রচারিত হয় এবং আইপ্লেয়ারে স্ট্রিম করা হয়, এবং ২৫ ডিসেম্বর, ২০২২ তারিখে যুক্তরাজ্যের বাইরে অ্যাপল টিভি+ এ অ্যাপল অরিজিনাল ফিল্ম হিসাবে প্রিমিয়ার হয়। ছবিটি ১২ মার্চ, ২০২৩ তারিখে বেস্ট অ্যানিমেটেড শর্ট ফিল্ম একাডেমি অ্যাওয়ার্ড জিতেছে।
২০২২ সালে বিবিসি ম্যাকেসি সম্পর্কে একটি তথ্যচিত্র তৈরি করেছে। "চার্লি ম্যাকেসি: দ্য বয়, দ্য মোল, দ্য ফক্স, দ্য হোর্স এন্ড মি" শিরোনামের এই তথ্যচিত্রটিতে ম্যাকেসির কাজ এবং ব্যক্তিগত জীবন নিয়ে আলোচনা করা হয়েছে। এতে ম্যাকেসির শৈশবের বন্ধু বিয়ার গ্রিলসের অবদান ছিল।
অপর্ণা বৈদিক

অপর্ণা বৈদিক (জন্ম ২২শে সেপ্টেম্বর) হলেন একজন ভারতীয় ইতিহাসবিদ, লেখক এবং শিক্ষাবিদ। তাঁর সর্বশেষ বই "মাই সন'স ইনহেরিটেন্স: এ সিক্রেট হিস্ট্রি অফ ব্লাড জাস্টিস অ্যাণ্ড লিঞ্চিংস ইন ইণ্ডিয়া", ২০২০ সালের জানুয়ারিতে প্রকাশিত হয়েছে। একটি সহজাত শান্তিপূর্ণ সংস্কৃতি হিসেবে ভারতের যে বর্ণনা প্রচলিত আছে তা নিয়ে বইটি প্রশ্ন তোলে। ২০১৬ সাল থেকে, পিটিয়ে মেরে ফেলা এবং ডানপন্থী সরকারি নীতির বিরুদ্ধে, তিনি নাগরিক সমাজের বিক্ষোভের একটি অংশ ছিলেন।
তিনি মধ্যপ্রদেশের ইন্দোরে জন্মগ্রহণ করেন। একজন শিক্ষাবিদ, বিদগ্ধ বৈদিক অধ্যাপক এবং বিশিষ্ট সাংবাদিক / রাজনৈতিক ভাষ্যকার, বেদ প্রতাপ বৈদিক- এর কন্যা হলেন অপর্ণা বৈদিক।
কেমব্রিজ ইম্পেরিয়াল অ্যাণ্ড পোস্টকলোনিয়াল স্টাডিজ সিরিজ অফ পালগ্রেভ ম্যাকমিলানের অংশ হিসাবে অপর্ণা বৈদিকের প্রথম বই, "ইম্পেরিয়াল আন্দামানস: কলোনিয়াল এনকাউন্টার অ্যাণ্ড আইল্যাণ্ড হিস্ট্রি", প্রকাশিত হয়েছিল। তিনি যখন ওয়াশিংটন, ডিসির জর্জটাউন বিশ্ববিদ্যালয়ে একজন ইতিহাসবিদ ছিলেন, তখন এটি প্রকাশিত হয়। এটি আন্দামান দ্বীপপুঞ্জের শাস্তিমূলক ইতিহাস নিয়ে গবেষণামূলক লেখা। তাঁর দ্বিতীয় বই, "মাই সন'স ইনহেরিটেন্স: এ সিক্রেট হিস্ট্রি অফ ব্লাড জাস্টিস অ্যাণ্ড লিঞ্চিংস ইন ইণ্ডিয়া", আন্তর্জাতিক দৃষ্টি আকর্ষণ করেছে। তাঁর পরবর্তী বই, "ওয়েটিং ফর স্বরাজ: ইনার লাইভস অফ ইণ্ডিয়ান রেভোল্যুশনারিজ", ২০২১ সালে প্রকাশিত হয়েছিল, কেমব্রিজ ইউনিভার্সিটি প্রেস থেকে। ব্রিটিশ ভারতে ভারতীয় বিপ্লবীদের একটি বিখ্যাত বিচারের উপর আরেকটি বই, "রেভোলিউশনারি অন ট্রায়াল: সেডিশন, বিট্রেয়াল অ্যাণ্ড মার্টার্ডম," আলেফ থেকে ২০২২ সালে প্রকাশিত হয়েছিল।
অপর্ণা বৈদিক দিল্লি বিশ্ববিদ্যালয়ের সেন্ট স্টিফেন কলেজ থেকে ইতিহাসে, "সর্বোচ্চ প্রশংসা সহ" () স্নাতক ডিগ্রী অর্জন করেন। তিনি ওয়েস্টকট মেমোরিয়াল পুরস্কার, ই আর কাপাডিয়া মেমোরিয়াল পুরস্কার, শঙ্কর প্রসাদ মেমোরিয়াল গোল্ড মেডেল এবং ইতিহাসে বিশিষ্ট কাজের জন্য দীপ চাঁদ স্মৃতি পুরস্কার জিতেছেন। কেমব্রিজ বিশ্ববিদ্যালয়ে তিনি স্নাতকোত্তর ডিগ্রির জন্য ইতিহাস অধ্যয়ন করেন। তিনি লর্ড কার্জনের সাংস্কৃতিক নীতির উপর একটি গবেষণাপত্র লিখেছিলেন, যেটি ডরোথি ফস্টার স্টুরম্যান পুরস্কার জিতেছিল। তিনি জওহরলাল নেহরু বিশ্ববিদ্যালয়ের সেন্টার ফর হিস্টোরিক্যাল স্টাডিজ থেকে ইতিহাসে পিএইচডি করেছেন। তিনি দিল্লি বিশ্ববিদ্যালয়ে এবং ওয়াশিংটন, ডিসির জর্জটাউন বিশ্ববিদ্যালয়ে বেশ কয়েক বছর অধ্যাপনা করেছেন। তারপর ভারতে ফিরে তিনি অশোকা বিশ্ববিদ্যালয়ের ইতিহাস বিভাগের প্রতিষ্ঠাতা অনুষদ সদস্য এবং প্রোগ্রামের জন্য একটি পদ গ্রহণ করেন। যেমন জর্জটাউন ইউনিভার্সিটি, চার্লস ওয়ালেস ট্রাস্ট এবং অ্যাণ্ড্রু মেলন ফাউণ্ডেশন তাঁকে গবেষণা অনুদান দিয়েছিল, সেইরকমই ইণ্ডিয়ান কাউন্সিল ফর হিস্টোরিক্যাল রিসার্চ তাঁর গবেষণাকে অনুদান দিয়ে সমর্থন করেছে।
সাক্ষরতা, গ্রন্থাগার এবং সকলের জন্য বিনামূল্যে, বিশ্ব-মানের শিক্ষাব্যবস্থা অপর্ণা বৈদিকের জনজীবনের একটি গুরুত্বপূর্ণ অংশ তৈরি করেছে। তিনি রামেশ্বরদাস ধর্মার্থ ট্রাস্টের ট্রাস্টি সভাপতি। এটি ১৯৬৭ সালে তাঁর মাতামহ দ্বারা প্রতিষ্ঠিত হয়েছিল। ট্রাস্টটি তাঁর সাংস্কৃতিক ও শিক্ষামূলক কার্যক্রমের জন্য ব্যাপকভাবে পরিচিত এবং এর ভবন 'ধর্ম ভবন' স্থানীয় ল্যাণ্ডমার্ক। কমিউনিটি লাইব্রেরি প্রকল্প-এর সাহায্যে এই ট্রাস্ট শিশুদের জন্য একটি কমিউনিটি লাইব্রেরি স্থাপন করেছে।
খন্দকার বজলুল হক

খন্দকার বজলুল হক (জন্ম: ১ মার্চ ১৯৪৬) একজন বাংলাদেশী শিক্ষাবিদ। তিনি ঢাকা বিশ্ববিদ্যালয়ের ইন্টারন্যাশনাল বিজনেস বিভাগের অধ্যাপক, ঢাকা বিশ্ববিদ্যালয় শিক্ষক সমিতির সভাপতি, অগ্রণী ব্যাংক পরিচালনা পর্ষদের চেয়ারম্যান, বাংলাদেশ সরকারি কর্ম কমিশনের সদস্য এবং বাংলাদেশ এশিয়াটিক সোসাইটির সভাপতি ছিলেন। বর্তমানে তিনি ঢাকা বিশ্ববিদ্যালয়ের ইমেরিটাস অধ্যাপক হিসেবে দায়িত্ব পালন করছেন।
বজলুল হক ১৯৪৬ সালের ১ মার্চ পাবনা জেলার বেড়া উপজেলায় জন্মগ্রহণ করেন। তার বাবা খন্দকার জোনাব আলী ও মা সৈয়দা মাহফুজুন্নাহার বেগম। তার স্ত্রী লায়লা হক ১৯৭১ সালে মুক্তিযুদ্ধে শহিদ হন।
খন্দকার বজলুল হক ধোবাখোলা করোনেশন উচ্চ বিদ্যালয় থেকে ১৯৬১ সালে ম্যাট্রিক, চট্টগ্রাম সরকারি কমার্স কলেজ থেকে ১৯৬৩ সালে আইকম ও ১৯৬৫ সালে বিকম এবং ঢাকা বিশ্ববিদ্যালয় থেকে ১৯৬৭ সালে এমকম ডিগ্রি লাভ করেন। ছাত্রজীবনে তিনি ছাত্রলীগের রাজনীতির সাথে যুক্ত ছিলেন। তিনি ঢাকা বিশ্ববিদ্যালয়ের সলিমুল্লাহ মুসলিম হল ছাত্রলীগের সভাপতি হিসেবে দায়িত্ব পালন করেন।
পরবর্তীকালে তিনি রাশিয়ার ইনস্টিটিউট অব ন্যাশনাল ইকোনমি থেকে ১৯৮২ সালে পিএইচডি ডিগ্রি অর্জন করেন এবং ইনস্টিটিউট অন ডেভেলপিং ইকোনমিক্স থেকে ১৯৯৩ সালে ও যুক্তরাষ্ট্রের ইন্ডিয়ানা পারডু ইউনিভার্সিটি থেকে ১৯৮৪ সালে পোস্ট ডক্টরাল গবেষণা সম্পন্ন করেন।
খন্দকার বজলুল হক ১৯৬৭ সালে গাজীপুরের কাপাসিয়া ডিগ্রি কলেজে প্রভাষক হিসেবে শিক্ষকতা জীবন শুরু করেন। ১৯৭০ সাল তিনি ঢাকা বিশ্ববিদ্যালয়ের বাণিজ্য অনুষদে প্রভাষক পদে যোগ দেন। তিনি ১৯৭৪ সালে সহকারী অধ্যাপক, ১৯৮৩ সালে সহযোগী অধ্যাপক এবং ১৯৮৭ সালে অধ্যাপক পদে উন্নীত হন।
তিনি ঢাকা বিশ্ববিদ্যালয়ের সিনেট ও সিন্ডিকেট সদস্য, অর্থ কমিটির সদস্য, স্যার পিজে হার্টগ ইন্টারন্যাশনাল হল ও শহীদ সার্জেন্ট জহুরুল হক হলের প্রভোস্ট, বাণিজ্য অনুষদের ডিন, ম্যানেজমেন্ট বিভাগের সভাপতি, ইন্টারন্যাশনাল বিজনেস বিভাগের সভাপতি, ঢাকা বিশ্ববিদ্যালয় শিক্ষক সমিতির সভাপতি প্রভৃতি দায়িত্ব পালন করেন।
বজলুল হক বাংলাদেশ সরকারি কর্ম কমিশনের সদস্য, অগ্রণী ব্যাংক লিমিটেডের চেয়ারম্যান (২০০৯-২০১৪) এবং অরাজনৈতিক ও অলাভজনক গবেষণাধর্মী প্রতিষ্ঠান বাংলাদেশ এশিয়াটিক সোসাইটির সভাপতি (২০২২-২০২৩) হিসেবে দায়িত্ব পালন করেন। ২০২৩ সালে তিনি ঢাকা বিশ্ববিদ্যালয়ের ইমেরিটাস অধ্যাপক নিযুক্ত হন।
এছাড়া খন্দকার বজলুল হক আওয়ামী লীগের উপদেষ্টা পরিষদের অন্যতম সদস্য এবং বন ও পরিবেশ উপ-কমিটির চেয়ারম্যান হিসেবে দায়িত্ব পালন করছেন।
খন্দকার বজলুল হক ২০২৩ সালে ১৫ লক্ষ টাকা দিয়ে ঢাকা বিশ্ববিদ্যালয়ে ‘শহিদ লায়লা হক-মুক্তিযোদ্ধা খন্দকার বজলুল হক ট্রাস্ট ফান্ড’ প্রতিষ্ঠা করেন। এই ট্রাস্ট ফান্ডের আয় থেকে প্রতিবছর ইন্টারন্যাশনাল বিজনেস বিভাগের বিবিএ ফাইনাল পরীক্ষায় ন্যূনতম ৩.৯৬ সিজিপিএ প্রাপ্ত শিক্ষার্থীকে ‘শহিদ সৈয়দা লায়লা হক স্মৃতি স্বর্ণপদক’ প্রদান এবং বিভাগের অসচ্ছল ও মেধাবী শিক্ষার্থীদের বৃত্তি দেওয়া হয়।
ত্রিপুরা বিধানসভা নির্বাচন, ১৯৯৩

১৯৯৩ সালের ত্রিপুরা বিধানসভা নির্বাচন একটি একক পর্বে ১৫ ফেব্রুয়ারি ১৯৯৩ তারিখে ভারতের ত্রিপুরার ৬০টি বিধানসভা কেন্দ্রের (ACs) প্রতিটি থেকে বিধানসভার সদস্যদের (এমএলএ) নির্বাচন করার জন্য অনুষ্ঠিত হয়েছিল।
দশরথ দেবের নেতৃত্বে ভারতের কমিউনিস্ট পার্টি (মার্ক্সবাদী) (সিপিআই(এম)), ত্রিপুরায় ৪৪টি আসন জিতেছে এবং সরকার গঠন করেছে।
ত্রিপুরা বিধানসভার নির্বাচন ১৫ ফেব্রুয়ারি ১৯৯৩-এ অনুষ্ঠিত হয়েছিল। সমস্ত ৬০ টি বিধানসভা কেন্দ্রের জন্য একক পর্বে নির্বাচন অনুষ্ঠিত হয়েছিল।
দশরথ দেবের নেতৃত্বে ভারতের কমিউনিস্ট পার্টি (মার্ক্সবাদী) (সিপিআই(এম)) ত্রিপুরায় ৪৪টি আসন জিতেছে এবং সরকার গঠন করেছে।
গিলান কোনান

গিলান এন'ক্লোমঁদ কোনান (; জন্ম: ২৭ ডিসেম্বর ১৯৯৫; গিলান কোনান নামে সুপরিচিত) হলেন একজন আইভোরীয় পেশাদার ফুটবল খেলোয়াড়। তিনি বর্তমানে সৌদি ক্লাব আল ফাইহা এবং কোত দিভোয়ার জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত বাম পার্শ্বীয় রক্ষণভাগের খেলোয়াড় হিসেবে খেললেও মাঝেমধ্যে বাম পার্শ্বীয় মধ্যমাঠের খেলোয়াড় হিসেবে খেলেন।
কোনান ২০১৭ সালে কোত দিভোয়ারের হয়ে আন্তর্জাতিক পর্যায়ে অভিষেক করেছেন; কোত দিভোয়ারের জার্সি গায়ে তিনি এপর্যন্ত ৩৯ ম্যাচে অংশগ্রহণ করেছেন।
গিলান এন'ক্লোমঁদ কোনান ১৯৯৫ সালের ২৭শে ডিসেম্বর তারিখে কোত দিভোয়ারের আবিজানে জন্মগ্রহণ করেছেন এবং সেখানেই তার শৈশব অতিবাহিত করেছেন।
কোনান নিজ দেশে অনুষ্ঠিত ২০২৩ আফ্রিকা কাপ অব নেশন্সের জন্য ঘোষিত কোত দিভোয়ারের ২৭ সদস্যের চূড়ান্ত দলে স্থান পেয়েছিলেন, যেখানে তিনি সাত ম্যাচে সর্বমোট ৬৫৫ মিনিট খেলেছেন; এর মাধ্যমে তিনি প্রতিযোগিতাটির শিরোপা জয়লাভ করেছেন।
২০২৪ ফিফা আন্তঃমহাদেশীয় কাপ

২০২৪ ফিফা আন্তঃমহাদেশীয় কাপ (স্পন্সরশিপের কারণে এরামকো কর্তৃক উপস্থাপিত ফিফা আন্তঃমহাদেশীয় কাপ কাতার ২০২৪ নামে আনুষ্ঠানিকভাবে পরিচিত) হল ফিফা আন্তঃমহাদেশীয় কাপের উদ্বোধনী সংস্করণ, যা ফিফা কর্তৃক আয়োজিত একটি বার্ষিক ক্লাব অ্যাসোসিয়েশন ফুটবল প্রতিযোগিতা। প্রতিটি ফিফা কনফেডারেশনে মহাদেশীয় চ্যাম্পিয়নশিপের আগের সংস্করণ জিতেছিলেন এমন ছয়টি দলকে একক-বিদায় বন্ধনীতে একে অপরের সাথে খেলা এই প্রতিযোগিতাটি অনুষ্ঠিত হয়েছিল। এটি ২০২৪ সালের ২২ সেপ্টেম্বর থেকে ১৮ ডিসেম্বর পর্যন্ত অনুষ্ঠিত হয়েছে, যেখানে একটি দলের জন্য একটি স্বাগতিক স্টেডিয়ামে প্রথম পর্ব এবং কাতারে চূড়ান্ত পর্বের খেলা অনুষ্ঠিত হয়।
টুর্নামেন্টটি বিস্তৃতভাবে ফিফা ক্লাব বিশ্বকাপের পূর্ববর্তী বার্ষিক সংস্করণগুলির বিন্যাস বজায় রাখে, যা আরও বেশি প্রবেশকারীদের নিয়ে একটি চতুর্বার্ষিক টুর্নামেন্টে প্রসারিত এবং পুনর্গঠিত হয়েছিল, এবং ব্যতিক্রম যে কিছু ম্যাচ ক্লাবের স্বাগতিক ভেন্যুতে খেলা হবে এবং পরে পর্বের ম্যাচগুলি হবে একটি নিরপেক্ষ ভেন্যুতে। টুর্নামেন্টের নামটি প্রাক্তন আন্তঃমহাদেশীয় কাপ থেকে নেওয়া হয়েছে, যেটি শেষবার ২০০৪ সালে উয়েফা এবং কনমেবল এর দলের মধ্যে খেলা হয়েছিল।
বিশদটি ১৭ ডিসেম্বর ২০২৩ তারিখে ফিফা কাউন্সিল দ্বারা অনুমোদিত এবং ঘোষণা করা হয়েছিল এবং ২০২৬ সেপ্টেম্বর ২০২৪ তারিখে বিন্যাসটি আনুষ্ঠানিকভাবে নিশ্চিত করা হয়েছিল।
২০২৪ সালের ২৬ আগস্ট তারিখে ম্যাচের সময়সূচী নিশ্চিত করা হয়।
প্রতিযোগিতা শেষে নিম্নোক্ত পুরস্কার প্রদান করা হয়।
অনন্ত জোগ

অনন্ত জোগ একজন ভারতীয় অভিনেতা, যিনি হিন্দি ও মারাঠি টেলিভিশন ধারাবাহিক ও চলচ্চিত্রে অভিনয় করেন।
অনন্ত জোগের মেয়ে ক্ষিতী জোগও একজন টেলিভিশন অভিনেত্রী।
মুসা আল হাফিজ

মুসা আল হাফিজ (৫ অক্টোবর ১৯৮৪) একজন বাংলাদেশী কবি, সাহিত্যিক, গবেষক, আলেম ও বহু গ্রন্থ প্রণেতা। এছাড়াও তিনি ইসলামিক হিস্ট্রি অ্যান্ড কালচার অলিম্পিয়াড বাংলাদেশের চেয়ারম্যান।
মুসা আল হাফিজ ১৯৮৪ সালের ৫ অক্টোবর সিলেট জেলার বিশ্বনাথ উপজেলার রামপাশা ইউনিয়নের মাখর-গাঁও গ্রামে জন্মগ্রহণ করেন। তিনি ১১ বছর বয়সে কুরআন হিফজ করেন। প্রচলিত দারসে নেজামিতে দাওরায়ে হাদীস (২০০৭) এবং তাফসিরুল কুরআনে তাখাসসুস (২০০৮) সম্পন্ন করেন। একই সঙ্গে সমাজ, সংস্কৃতি ও দর্শন বিষয়ক অধ্যয়ন এবং লেখালেখিতে মগ্ন থেকেছেন।
২০০৯ সালে কর্মজীবন শুরু করেন। ঐতিহ্যবাহী বিশ্বনাথ জামেয়া মাদানিয়ায় হাদীস ও তাফসীর বিষয়ে পাঠদান করেন। পাশাপাশি, মাসিক আল ফারুকের উপদেষ্টা সম্পাদক হিসেবেও দায়িত্ব পালন করেন।
২০১৬ সালে সিলেটের জামেয়াতুল খায়র আল ইসলামিয়া মাদরাসায় বিভাগীয় প্রধান হিসেবে যোগদান করেন। এরপর ২০১৯ সালে ঢাকার যাত্রাবাড়ীতে প্রতিষ্ঠা করেন ইসলামী দা‘ওয়াহ ও গবেষণা কেন্দ্র মা‘হাদুল ফিকরি ওয়াদদিরাসাতিল ইসলামিয়া।
বর্তমানে তিনি ইসলামিক হিস্ট্রি অ্যান্ড কালচার অলিম্পিয়াড বাংলাদেশের চেয়ারম্যান হিসেবে দায়িত্ব পালন করছেন।
বিশ্ববিদ্যালয় ও একাডেমিক পরিমণ্ডলে তিনি একজন জনপ্রিয় বক্তা। ইতিহাস, সমাজ, সংস্কৃতি ও দর্শনসহ বিভিন্ন বিষয়ে তার লেখা নিয়মিতভাবে জাতীয় দৈনিকে প্রকাশিত হয়।
বিভিন্ন বিষয়ে তিনি ৫০টির অধিক বই লিখেছেন।তন্মধ্যে হলো-
কবি আল মাহমুদ মুসা আল হাফিজ সম্পর্কে বলেন,অসাধারণ কবি থাকেন খুবই কম। একটি জাতির হাজার বছরের পূণ্যে একজন অসাধারণ কবি জন্ম নেন। আমি দীর্ঘ দিন ধরে অসাধারণ কোনো কবিতার গন্ধ শুঁকতে উন্মুখ হয়ে আছি। বাংলা কবিতার শরীর হাতড়াচ্ছি অসাধারণ সৃষ্টি বেদনার লক্ষণের আশায়। এসময় যাদের কলমে বৈশিষ্টমণ্ডিত কবিতার বীর্য রয়েছে, তাদের মধ্যে শক্তিমান এক কবি মুসা আল হাফিজ।
বাংলাদেশী শিক্ষাবিদ ও গণমাধ্যম ব্যক্তিত্ব আবদুল্লাহ আবু সায়ীদ বলেন, মুসা আল হাফিজের সাথে আমার আত্মার সম্পর্ক। বর্ণিল এক আলোকপিয়াসী চৈতন্যের ভাষ্যকার তিনি। তার সপারগ হাত চলমান অবক্ষয়ের বিপরীতে হৃদয়ের সওদা বিতরণ করছে। মানুষের পরম সত্তাকে জাগ্রত করার জন্য যে প্রেম ও শিল্প এই কবির অন্বেষা, তা আজ মানবতার বড়ই প্রয়োজন। তার দীপান্বিত বোধ যে অমৃতময় উত্মসবের দিকে যাত্রা করে, সেই যাত্রাপথ ঐশ্বর্য-সম্ভারে সমৃদ্ধ।
এছাড়াও তার কবিতা ও সাহিত্যকর্ম নিয়ে বিভিন্ন সময় লিখেছেন কবি মুকুল চৌধুরী, ডক্টর আশরাফ সিদ্দিকী, কবি আল মুজাহিদী, কবি আসাদ চৌধুরী, মাওলানা মুহিউদ্দীন খান,আবদুল্লাহ বিন সাঈদ জালালাবাদী,কবি সাঈদ চৌধুরী,আবদুল হালীম খাঁ, প্রফেসর ড. রিজাউল ইসলামের গবেষণাগ্রন্থ "মুসা আল হাফিজের মননবিশ্ব" প্রকাশিত হয় ২০১৮ সালে। এম আসাদ চৌধুরী সম্পাদিত "মননের কবি বৈদগ্ধের দৃষ্টিতে" গ্রন্থটি মুসা আল হাফিজ বিষয়ক সমকালীন প্রতিক্রিয়ার একটি সংকলন, যা প্রকাশিত হয় ২০১৯ সালে।
২০২৩–২৪ শ্রীলঙ্কা ক্রিকেট দলের বাংলাদেশ সফর

শ্রীলঙ্কা পুরুষ ক্রিকেট দল দুটি টেস্ট ম্যাচ, তিনটি একদিনের আন্তর্জাতিক (ওডিআই) এবং তিনটি টুয়েন্টি২০ আন্তর্জাতিক (টি২০আই) খেলতে ২০২৪ সালের মার্চ এবং এপ্রিলে বাংলাদেশ সফর করেছিল। টেস্ট সিরিজটি ২০২৩–২৫ আইসিসি বিশ্ব টেস্ট চ্যাম্পিয়নশিপের অংশ ছিল। ২০২৪ সালের ফেব্রুয়ারিতে এই সফরের সূচি নিশ্চিত করা হয়েছিল।
সিরিজের আগে তিন ফরম্যাটেই নাজমুল হোসেন শান্তকে বাংলাদেশের অধিনায়ক করা হয়েছিল। ১লা মার্চ ২০২৪ তারিখে, শ্বাসযন্ত্রের সংক্রমণের কারণে নাম প্রত্যাহার করে নেওয়া কুশল পেরেরার বদলি হিসেবে নিরোশান ডিকভেলাকে শ্রীলঙ্কার টি২০আই দলে স্থলাভিষিক্ত করা হয়েছিল।
২ মার্চ ২০২৪ তারিখে, আঙুলের আঘাতের কারণে বাদ পড়া আলিস ইসলামের পরিবর্তে জাকের আলীকে বাংলাদেশের টি২০আই দলে স্থলাভিষিক্ত করা হয়েছিল।
১৬ মার্চ ২০২৪ তারিখে, দল থেকে অব্যাহতি পাওয়া লিটন দাসের পরিবর্তে জাকের আলীকে বাংলাদেশের ওডিআই দলে স্থলাভিষিক্ত করা হয়েছিল।
১৭ মার্চ ২০২৪ তারিখে, তানজিম হাসান সাকিব হ্যামস্ট্রিং ইনজুরির কারণে তৃতীয় ওডিআইয়ের পূর্বে দল থেকে বাদ পড়েন এবং হাসান মাহমুদকে তার স্থলাভিষিক্ত করা হয়েছিল।
১৯ মার্চ ২০২৪ তারিখে, মুশফিকুর রহিম ও ওয়ানিন্দু হাসরাঙ্গা উভয়ই টেস্ট সিরিজ থেকে ছিটকে যান। বুড়ো আঙুলের চোটের কারণে ছিটকে গেলেন রহিম। হাসরাঙ্গা আইসিসির আচরণবিধি ভঙ্গের দায়ে টেস্ট সিরিজে নিষিদ্ধ হন। ২০ মার্চ ২০২৪ তারিখে, মুশফিকুর রহিমের বদলি হিসেবে তৌহিদ হৃদয়কে বাংলাদেশ টেস্ট দলে অন্তর্ভুক্ত করা হয়।
দ্বিতীয় টেস্টের জন্য, বাংলাদেশের দলে হৃদয় এবং মুসফিক হাসান এদের বদলি হিসেবে সাকিব আল হাসান এবং হাসান মাহমুদকে স্থলাভিষিক্ত করা হয়েছিল।
২৭ মার্চ ২০৩৪-এ, অসিত ফার্নান্দোকে আহত কসুন রজিতার পরিবর্তে দ্বিতীয় টেস্টের জন্য শ্রীলঙ্কার দলে স্থলাভিষিক্ত করা হয়েছিল।
২০২৩ এএফসি মহিলা ক্লাব চ্যাম্পিয়নশিপ

২০২৩ এএফসি মহিলা ক্লাব চ্যাম্পিয়নশিপ (বা ২০২৩ এএফসি মহিলা ক্লাব চ্যাম্পিয়নশিপ – আমন্ত্রণমূলক টুর্নামেন্ট) হল এএফসি মহিলা ক্লাব চ্যাম্পিয়নশিপ প্রতিযোগিতার ৪র্থ সংস্করণ এবং এই শিরোনামের শেষ সংস্করণ। এটিই তৎকালীন এশিয়ার প্রিমিয়ার ক্লাব মহিলাদের ফুটবল টুর্নামেন্ট। এটি আয়োজন করেছিল এশিয়ান ফুটবল কনফেডারেশন (এএফসি)।
প্রথমে ফাইনাল খেলাটি সূচিভুক্ত করা হলেও, সেটা শেষে বাতিল করা হয়।
৬ থেকে ১২ নভেম্বর ২০২৩ তারিখে গ্রুপ পর্বের খেলাগুলি সংঘটিত হয়েছিল। চারটি দলের দুটি গ্রুপ গঠন করা হয়েছিল। প্রতিটি দল একক রাউন্ড-রবিনে অংশ নিয়েছিল।
দামোটের রাজ্য

দামোট রাজ্য (আমহারিক : ዳሞት) ছিল একটি মধ্যযুগীয় রাজ্য যা এখন পশ্চিম ইথিওপিয়া। অঞ্চলটি নীল নদের পাদদেশে অবস্থিত ছিল। এটি একটি শক্তিশালী রাষ্ট্র ছিল যা শোয়ার সালতানাতকে (শেওয়াও বলা হয়) রাজস্ব পরিশোধে বাধ্য করেছিল। এটি জাগওয়ে রাজবংশের সৈন্যবাহিনীকেও ধ্বংস করেছিল। এই সৈন্যদেরকে দামোট দখল করার জন্য পাঠানো হয়েছিল। দামোট বেশ কয়েকটি মুসলিম ও খ্রিস্টান অঞ্চল জয় করে। মুসলিম রাষ্ট্র শোওয়া এবং ইয়েকুনো আমলাকের অধীনে নতুন খ্রিস্টান রাষ্ট্র এই অঞ্চলে দামোটের প্রভাব মোকাবেলায় একটি জোট গঠন করে।
দামোটের রাজারা, যারা "মোটালামি" উপাধি ধারণ করেছিলেন, তারা এমন একটি শহরে বাস করতেন যেটি টেকেলে হায়মানটের হাজিওগ্রাফি অনুসারে, মালদারেড নামে পরিচিত। দামোট ১৩১৬/৭ সালে সম্রাট আমদা সিয়ন দ্বারা জয় করা হয়েছিল। তার রাজকীয় ঘটনাবলীকে বর্ণনা করে যে "দামোটের সমস্ত লোক আমার হাতে [এসেছিল]; এর রাজা, এর রাজপুত্র, এর শাসক এবং এর প্রজা, পুরুষ ও মহিলা সংখ্যাহীন, যাদের আমি অন্য এলাকায় নির্বাসিত করেছি।" আমদা সিওন আপাতদৃষ্টিতে দামোটিয়ান রাজপরিবারের কাছে ক্ষমতা ছেড়ে দেয়, যার কারণে "মোটালামি" উপাধি ১৫ শতক পর্যন্ত ব্যবহার করতে পেরেছিলো।
মূলত আবেয়ের দক্ষিণে এবং মুগার নদীর পশ্চিমে অবস্থিত, ১৫৭৪ থেকে ১৬০৬ সালের মধ্যে ওরোমো আক্রমণের চাপে, এখানের শাসকগণকে দক্ষিণ গোজ্জামে আবে-এর উত্তরে পুনর্বাসন করতে বাধ্য করা হয়।
তাদের সীমানা মুগের ছাড়িয়ে পূর্বে জাম্মা পর্যন্ত বিস্তৃত ছিল। অন্যান্য দক্ষিণ অঞ্চলের মতন জেমেন মেসাফিন্ট-এ নয়, দামোট প্রদেশটি ইথিওপিয়ান সাম্রাজ্যের অংশ হিসেবেই থেকে যায়। দামোটের শাসক সাধারণত গোজ্জাম থেকে ছিলেন এবং রাস উপাধি ধারণ করেছিলেন।
ডামোটের জনসংখ্যা নিজস্ব ধর্ম মেনে চলতো, যেখানে ডাস্ক নামক একজন দেবতার আধিপত্য ছিলো। খ্রিস্টান সাম্রাজ্য দ্বারা জয়ী হওয়ার পরেও এই ধর্ম পালন অব্যাহত ছিল, যার কারণে প্রায়ই স্থানীয় ও খ্রিস্টান গ্যারিসন সৈন্যদের মধ্যে সংঘর্ষ চলতো। জনসংখ্যার কিছু অংশ আপাতদৃষ্টিতে ১৬ শতকের শেষ পর্যন্ত পৌত্তলিক ছিল। 
টেকল হেইমানট- এর হ্যাজিওগ্রাফিতে দাবি করা হয়েছে যে, পরবর্তীতে দামোটের শাসককে খ্রিস্টান ধর্মে রূপান্তর করতে সক্ষম হয়।
আরতি নায়েক

আরতি নায়েক-কামাথ হলেন একজন ভারতীয় হিন্দুস্তানি শাস্ত্রীয় সঙ্গীত কণ্ঠশিল্পী, যিনি গোয়ালিয়র ঘরানার ঐতিহ্যে সঙ্গীত পরিবেশন করেন। তিনি সঙ্গীত নাটক নাট্যগীতেও কাজ করেছেন।
আরতি নায়েক সঙ্গীত পরিবারের সদস্য। তাঁর পিতা ছিলেন রামরাও নায়েক, যিনি কিরানা-গোয়ালিয়র ঘরানার একজন কণ্ঠশিল্পী। তাঁর পিতামহী ছিলেন মুক্তা নায়েক, একজন ভক্তিগীতি গায়ক এবং তাঁর মাতামহ হনুমন্ত কামাথ একজন থিয়েটার অভিনেতা ছিলেন।
৪ বছর বয়সে, আরতি নায়েক তাঁর মা প্রতিমা নায়েকের নির্দেশনায় সঙ্গীতের প্রাথমিক প্রশিক্ষণ শুরু করেন। তাঁর বাবা ভাস্করবুয়া ঘোডের (গোয়ালিয়র ঘরানা) শিষ্য ছিলেন। ৬ বছর বয়সে বাবার নির্দেশনায় সঙ্গীতে তাঁর অগ্রিম প্রশিক্ষণ শুরু হয়। তাঁর সঙ্গীত প্রতিভা তাঁর বাবা রামরাও নায়েক, কিরানা ঘরানার (ফিরোজ দস্তুরের শিষ্য) এ কে অভয়ঙ্কর এবং গোয়ালিয়র ঘরানার ভি আর আথাভালে লক্ষ করেছিলেন। তাঁরা তাঁর দক্ষতা বিকাশে সাহায্য করেন। ৯ বছর বয়সে, তিনি কোন প্রশিক্ষণ ছাড়াই তবলা এবং হারমোনিয়াম বাজাতে শুরু করেন। তিনি সেতার এবং ভরতনাট্যমও শিখেছেন।
আরতি নায়েক মুম্বাইয়ের অখিল ভারতীয় গন্ধর্ব মহাবিদ্যালয় মণ্ডলের একজন "সঙ্গীত অলঙ্কার" এবং "সঙ্গীত বিশারদ" উপাধিপ্রাপ্ত"," তিনি ক্রমতালিকার একজন স্থানাধিকারীও বটে। তিনি মুম্বাইয়ের এসএনডিটি বিশ্ববিদ্যালয় থেকে এমএ (সঙ্গীত) এবং শিবাজি বিশ্ববিদ্যালয় থেকে বাণিজ্যে স্নাতকোত্তর ডিগ্রি অর্জন করেছেন।
তিনি ভারত জুড়ে অনেক সঙ্গীত সংগঠনের পৃষ্ঠপোষকতায় হিন্দুস্তানি শাস্ত্রীয় সঙ্গীত এবং নাট্যগীত, ভজন, ঠুংরি এবং টপ্পা সহ আধা-শাস্ত্রীয় সঙ্গীতের সফল অনুষ্ঠান করে আসছেন। তিনি যে স্থানগুলিতে সঙ্গীত পরিবেশন করেছেন তার মধ্যে রয়েছে:
তিনি মারাঠি সঙ্গীত নাটক নাট্যগীতেও অভিনয় করেছেন, বিভিন্ন সঙ্গীত নাটক যেমন সঙ্গীত সৌভদ্র, সঙ্গীত সৌশয় কল্লোল, সঙ্গীত যায়াতি আনি দেবযানী, এবং সঙ্গীত মানাপমান-এ প্রধান ভূমিকায় অভিনয় করেছেন। নতুন দিল্লির ভারত সরকারের সংস্কৃতি মন্ত্রণালয় থেকে ভারতীয় শাস্ত্রীয় কণ্ঠসঙ্গীতের (২০০৭) জন্য তিনি বৃত্তি লাভ করেছেন।
তিনি ভারতীয় শাস্ত্রীয় সঙ্গীতের উপর ভিত্তি করে জাতীয় পুরস্কার বিজয়ী মারাঠি চলচ্চিত্র "সাভালি" (২০০৭) -এর জন্য নেপথ্য সঙ্গীত গেয়েছেন। এছাড় তিনি "অন্তরনাদ" এর জন্যও নেপথ্য সঙ্গীত গেয়েছেন।
আরতি নায়েক সুধীন্দ্র কামাথকে বিয়ে করেছেন, সুধীন্দ্র পেশায় একজন প্রকৌশলী, এবং তাঁরা গোয়ার মারগাওতে থাকেন।
পালিওয়াল

পালিওয়াল একটি ভারতীয় পদবি বা উপাধি। এই পদবির সম্প্রদায়ের লোকেরা বেশিরভাগই রাজস্থান এবং উত্তর প্রদেশ রাজ্যের অধিবাসী। এই পদবির লোকেরা সাধারণত হিন্দু বর্ণের অন্তর্গত যার মধ্যে প্রধানত 'ব্রাহ্মণ' এবং 'ক্ষত্রিয়' অন্তর্ভুক্ত হয়ে থাকে।  'পালিওয়াল' হল পূর্ব উত্তরপ্রদেশে বসবাসকারী চন্দ্রবংশী ক্ষত্রিয়দের একটি গুরুত্বপূর্ণ শাখা।   'পালিওয়াল' ক্ষত্রিয়রা উত্তর প্রদেশের আম্বেদকর নগর, গোরখপুর এবং অযোধ্যা জেলায় প্রায় ৪৯ কোস ব্যাসার্ধের মধ্যে বাস করে।
পালি  অধুনা ভারতের রাজস্থান রাজ্যের যোধপুর বিভাগের জেলাপ্রাচীনকালে একটি রাজ্য ছিল। এখান থেকে মানুষ বাস্তুচ্যুত হয়ে থর মরুভূমি জয়সলমের এবং কুলধারা গ্রামে বসতি স্থাপন করে । কুলধারায় পালিওয়াল ব্রাহ্মণদের বসতি ছিল ।
টেগর লজ

টেগর লজ বা কুষ্টিয়া কুঠিবাড়ি হলো কুষ্টিয়া জেলার একটি দর্শনীয় স্থান। এখানে বসেই রবীন্দ্রনাথ ঠাকুর অসংখ্য কবিতা লিখেন যা পরবর্তিকালে “ক্ষণিকা”, কথা ও কাহিনীতে প্রকাশিত হয়েছে।
১৮৯৫ সালে রবীন্দ্রনাথ ঠাকুর নিজেকে ব্যবসার সাথে জড়িয়ে ফেলেন। তিনি ও তার দুই ভাগ্নে সুরেন্দ্রনাথ ও বলেন্দ্রনাথ এর সহায়তায় শিলাইদহে টেগর এন্ড কোম্পানী গড়ে তোলেন যৌথ মুলধনী ব্যবসা। ভুসিমাল ও পাটের ব্যবসা করার জন্য রবীন্দ্রনাথ ঠাকুর এখানে প্রতিষ্ঠা করেছিলেন ‘টেগর অ্যান্ড কোম্পানি’। সে বছরই ব্যবসায়িক সুবিধার্থে টেগোর এন্ড কোম্পানী শিলাইদহ থেকে কুষ্টিয়ায় স্থানান্তরিত করেন। কোম্পানী দেখাশুনার জন্য কবি শহরের মিল পাড়ায় একটি দোতলা ভবন নির্মাণ করেন। বর্তমানে এ ভবনটিই টেগর লজ নামে পরিচিত।
নয় কাঠা জমির উপর প্রতিষ্ঠিত টেগর লজের প্রবেশ পথে কবিগুরুর একটি আবক্ষ মূর্তি স্থাপন করা হয়েছে। নিচের তলায় একটি বড় হল ঘর এবং উপরের তলার তিনটি ঘরের একটিতে কবিগুরুর রচিত গ্রন্থমালা এবং কবিগুরুর আঁকা ১২ টি ছবির অনুকৃতি রাখা আছে। একতলা থেকে দোতলায় উঠার জন্য পশ্চিম পাশের কুঠুরির কোণে আছে একটি সুদৃশ্য প্যাঁচানো লোহার সিঁড়ি। কলকাতার জোড়াসাঁকোর ঠাকুর পরিবার ১৮৯৫ সালে ব্যবসায়িক প্রয়োজনে কুষ্টিয়া রেলস্টেশনের দক্ষিণ পাশে এই বাড়ি নির্মাণ করে। বাড়িটি থেকে কুষ্টিয়া রেলস্টেশন অল্প দূরে অবস্থিত। তৎকালীন এই বাড়ির জায়গা অনেক বেশি ছিল।
তাহনুন বিন মোহাম্মদ স্টেডিয়াম

তাহনুন বিন মোহাম্মদ স্টেডিয়াম () সংযুক্ত আরব আমিরাতের আল আইনে অবস্থিত একটি বহুমুখী স্টেডিয়াম। এটি বর্তমানে বেশিরভাগ ফুটবল ম্যাচের জন্য ব্যবহৃত হয় এবং এটি আল আইন ক্লাবের অন্যতম হোম ভেন্যু। স্টেডিয়ামটিতে প্রায় ১৫,০০০ লোক রয়েছে এবং ২১ আগস্ট ১৯৮৭ সালে খোলা হয়েছিল। এই স্টেডিয়ামটি ২০০৩ সালে এবং অন্যটি ২০০৫ সালে দুটি এএফসি চ্যাম্পিয়ন্স লিগের ফাইনাল ম্যাচের আয়োজক ছিল। ৩০/৫/২০০৬ সালে সংযুক্ত আরব আমিরাত রাজ্যের ইত্তিহাদ এবং আল খালিজ পত্রিকা যে আল আইন শহরে একটি নতুন স্টেডিয়াম নির্মিত হবে এবং আগামী পাঁচ বছরের মধ্যে এটি সম্পন্ন হবে।
রূপা চক্রবর্তী

রূপা চক্রবর্তী একজন বাংলাদেশী আবৃত্তিশিল্পী। তিনি ২০২৪ সালে একুশে পদকপ্রাপ্ত হিসেবে ভূষিত হন।
রূপা চক্রবর্তী ঢাকা বিশ্ববিদ্যালয় এর বাংলা ভাষা ও সাহিত্য বিভাগের সহযোগী অধ্যাপক।
সৈয়দ সোহেল

সৈয়দ সোহেল (ইংরেজি: Syed Sohel Ryan); (জন্ম: ১৮ এপ্রিল ১৯৯১) একজন ভারতীয় টেলিভিশন এবং চলচ্চিত্র অভিনেতা, মডেল এবং প্লেব্যাক গায়ক, যিনি মূলত তেলুগু চলচ্চিত্রে কাজ করেন। তিনি ২০০৮ সালে "কোডা বাঙ্গারা লোকম" চলচ্চিত্রে একটি অপ্রত্যাশিত ভূমিকায় কাজ করার মাধ্যমে তার চলচ্চিত্র জীবন শুরু হয়। ২০১৩ সালে, তিনি "সঙ্গীতা মায়াজালাম চলচ্চিত্রে" প্রধান চরিত্রে তার চলচ্চিত্রে আত্মপ্রকাশ করেন। ২০২০ সালে, তিনি স্টার মা টিভির জনপ্রিয় রিয়েলিটি শো "বিগ বস তেলুগু 4-এ" যোগদান করেন, শোতে দ্বিতীয় রানার আপ হন।
সৈয়দ সোহেল তেলেঙ্গানা রাজ্যের করিমনগরে ১৮ এপ্রিল ১৯৯১ সালে জন্মগ্রহণ করেন। তিনি হায়দ্রাবাদের সিলভার ওকস স্কুলে পড়াশোনা করেছেন। ওসমানিয়া বিশ্ববিদ্যালয় থেকে স্নাতক। তার পিতার নাম সৈয়দ সেলিম এবং তার এক ছোট ভাই সৈয়দ সাবিল রয়েছে।
সোহেল তার চলচ্চিত্র ক্যারিয়ার শুরু করেছিলেন "কোডা বাঙ্গারো লোকম" (২০০৮), "ক্যামেরাম্যান গঙ্গাথো রামবাবু" (২০১২), সীথাম্মা ভাকিটলো সিরিমাল্লে চেট্টু (২০১৩) ছবিতে একটি অপ্রত্যয়িত ভূমিকার মাধ্যমে। এর আগে ২০১৩ সালে, তিনি "ধি ফর দোপিদি" চলচ্চিত্রের "প্রণাম" গানে একটি ছোট চরিত্রে অভিনয় করেছিলেন। ২০১৬ সালে জনতা গ্যারেজ, ২০২১ সালে "গুন্টুর মির্চি", ২০১৩ সালে "মিউজিক ম্যাজিক", ২০১৫ সালে "দ্য বেলস", "সিনে মহল" (২০১৭), "কোনাপুরম" (২০১৯), "ইউরেকা" (২০২০), "লাক্কি লক্ষ্মণ" (২০২২), "অর্গানিক মামা হাইব্রিড আলুডু" (২০২০)।
শাহজাহান আহমেদ বিকাশ

শাহজাহান আহমেদ বিকাশ একজন বাংলাদেশী চিত্রশিল্পী। তিনি ২০২৪ সালে একুশে পদকপ্রাপ্ত হিসেবে ভূষিত হন।
শাহজাহান আহমেদ বেসরকারি বিশ্ববিদ্যালয় ইউনিভার্সিটি অব ডেভেলপমেন্ট অল্টারনেটিভের (ইউডা) এর চারুকলা অনুষদের চেয়ারম্যান।
কেলি গেল

কেলি অলিভিয়া গেল (জন্ম ১৪ই মে ১৯৯৫) হলেন একজন সুইডিশ-অস্ট্রেলিয়ান মডেল। তিনি ভিক্টোরিয়া'স সিক্রেট, "স্পোর্টস ইলাস্ট্রেটেড সুইমস্যুট সংখ্যা" এবং "প্লেবয়" পত্রিকায় তাঁর কাজের জন্য বিশ্বব্যাপী পরিচিত, সেইসাথে এনরিকে ইগলেসিয়াসের "ডুয়েল এল কোরাজন" এর মিউজিক ভিডিওতে অভিনয় করার জন্যও তিনি বিখ্যাত।
গেলের জন্ম ও বেড়ে ওঠা সুইডেনের গোথেনবার্গে। তিনি চার বছর ঘানায় বসবাস করেছিলেন এবং অস্ট্রেলিয়াতেও তিনি কিছুদিন ছিলেন। তার মা গীতা (যিনি একজন দন্ত চিকিৎসক ও প্রাক্তন বিমান চালক) ভারতের মহারাষ্ট্র রাজ্যের পুনেতে জন্মগ্রহণ করেন এবং ৫ বছর বয়সে একটি সুইডিশ পরিবার তাঁকে দত্তক নেন। কেলির বাবা জেফ একজন ফটোগ্রাফার এবং অস্ট্রেলিয়ার ভিক্টোরিয়ার তাতুরার প্রাক্তন ফুটবলার। গেলের দুই ছোট ভাই আছে।
গেল ছোটবেলা থেকেই খেলাধুলার সাথে জড়িত। তিনি গোথেনবার্গে নাসেৎস এসকে -এর সাথে ফুটবল খেলেন এবং সাত বছর বয়স থেকেই টেনিস খেলেন। তিনি নাসেৎস্কোলান এবং গোটেবর্গস হগ্রে সামসকোলা-এ যোগ দিয়েছিলেন।
১৩ বছর বয়সে, তাঁকে গোথেনবার্গের একটি কফি শপের বাইরে একজন মডেল এজেন্ট আবিষ্কার করেছিলেন। প্রাথমিকভাবে, গেলের বাবা-মা তাঁর মডেল হিসাবে কাজ করার বিরোধিতা করেছিলেন কিন্তু অবশেষে তিনি এক বছর পরে মডেলিং শুরু করেন। তাঁর প্রথম মডেলিং কাজের একটি ছিল হেন্নেস ও মাউরিৎস-এর জন্য।
গেলের প্রথম বড় ফ্যাশন শো ছিল চ্যানেল ২০১২ সালে
২০১৩ সালে, তাঁকে প্রথমবারের মতো ভিক্টোরিয়ার সিক্রেট ফ্যাশন শোতে হাঁটার জন্য বেছে নেওয়া হয়েছিল, তারপর থেকে তিনি ২০১৪, ২০১৬, ২০১৭ এবং ২০১৮ সালে শোতে হেঁটেছেন।
হেন্নেস ও মাউরিৎস- এবং হাই-এর বিজ্ঞাপন এবং সূচিতে গেল রয়েছেন। তিনি অ্যাজেডিন আলাইয়া, চ্যানেল, মনিক লুইলিয়ার, টমি হিলফিগার, বঁদ আ পার্ত, নার্সিসো রদ্রিগেজ, ব্যাডগলি মিসকা, ভিভিয়েন ট্যাম, রাল্ফ লরেন, ক্রিস্টোফার কেন, রিম আক্রা, টম ফোর্ড, জিন পল গল্টিয়ার, জন গ্যালিয়ানো, একাডেমী অফ আর্টস, ডায়ান ফন ফার্স্টেনবার্গ, ন্যানেট লেপোর, ল'রেন স্কট, টমাস টেইট, হাউটন, র‍্যাগ অ্যাণ্ড বোন এবং ভিক্টোরিয়াস সিক্রেট-এর জন্য রানওয়েতে হেঁটেছেন।
তাঁকে "ফ্রেঞ্চ রেভিউ ডেস মোডসের" প্রচ্ছদে এবং "টিন ভোগ", "ভোগ ইতালিয়া", "এলি", "ভোগ ইণ্ডিয়া" এবং "লাকি -র" সম্পাদকীয়তে দেখা গেছে।
২০১৬ সালে, সেপ্টেম্বর ২০১৬ এর জন্য "প্লেবয় প্লেমেট অফ দ্য মান্থ" ছিলেন গেল।
গেল একটি স্বাস্থ্যকর জীবনধারার মেনে চলেন, তিনি যে ধরণের খাবার খান তার দিকে বিশেষ মনোযোগ দেন। তিনি প্রতিদিন ২ - ৩ ঘন্টা ট্রেনিং করেন এবং ভিক্টোরিয়ার সিক্রেট ফ্যাশন শোয়ের কয়েক সপ্তাহ আগে অস্থায়ী র‍্যাম্পে হেঁটে অনুশীলন করেন। তাঁর ফিটনেস ব্যবস্থার মধ্যে রয়েছে পাওয়ার ওয়াকিং, জগিং, বক্সিং এবং যোগব্যায়াম।
গেল সুইডিশ ব্যবসায়িক ব্যবস্থাপক জোহানেস জার্লের সাথে দীর্ঘমেয়াদী সম্পর্কের মধ্যে ছিলেন। ২০১৯ সালের প্রথম দিকে, তিনি সুইডিশ অভিনেতা জোয়েল কিন্নামানের সাথে সম্পর্কে ছিলেন। তিনি ২০২১ সালের জানুয়ারিতে কিন্নামানের সাথে বাগদান করেন।
দ্য প্রবলেম্স অব ফিলোসোফি

দ্য প্রবলেম্স অব ফিলোসোফি হলো ১৯১২ সালে প্রকাশিত বার্ট্রান্ড রাসেল লিখিত একটি বই।
রাসেল অধিবিদ্যার পরিবর্তে জ্ঞানের উপর মনোনিবেশ করেন: যদি এটি অনিশ্চিত হয় যে বাহ্যিক বস্তুর অস্তিত্ব আছে, তাহলে আমরা কীভাবে সম্ভাব্যতার দ্বারা সেগুলি সম্পর্কে জ্ঞান পেতে পারি সেই সমস্যাগুলির উপর দৃষ্টি নিবদ্ধ করার মাধ্যমে রাসেল বিশ্বাস করেন যে এটি ইতিবাচক এবং গঠনমূলক আলোচনাকে উস্কে দেবে। শুধুমাত্র ইন্দ্রিয় তথ্যের কারণে বাহ্যিক বস্তুর অস্তিত্ব নিয়ে সন্দেহ করার কোনো কারণ নেই।
রাসেল বইটিকে তার 'শিলিং শকার' বলে অভিহিত করেছেন এবং এটিকে একটি ছোট, সস্তা বই হিসেবে দেখেছেন যা সাধারণ পাঠকদের জন্য লেখা; কয়েক দশক ধরে এটি তার সর্বাধিক পঠিত বই। এই বইটি প্রায়শই দর্শনের শিক্ষার্থীদের জন্য একটি পাঠ্যপুস্তক হিসাবে গণ্য করা হয়েছে।
আশরাফুদ্দীন আহমদ

মৌলভী আশরাফুদ্দীন আহমদ একজন বাংলাদেশী ভাষা সৈনিক। তিনি ২০২৪ সালে একুশে পদকপ্রাপ্ত হিসেবে ভূষিত হন।
প্রধান স্কাউট

স্কাউট অ্যাসোসিয়েশনের প্রধান স্কাউট হলো এর যুব কর্মসূচির প্রধান। দায়িত্ব এখন কেবল একটি নামমাত্র এবং নামমাত্র আনুষ্ঠানিক ব্যক্তিত্ব। এই সমিতির বর্তমান প্রধান স্কাউট হলেন ব্রিটিশ অভিযাত্রী এবং টিভি উপস্থাপক বিয়ার গ্রিলস।
রবার্ট ব্যাডেন-পাওয়েল নিজেকে তার নিজের স্কাউটিং সংস্থা দ্য বয় স্কাউটস অ্যাসোসিয়েশনের প্রধান স্কাউট বানিয়েছিলেন। তার মৃত্যুর পর অ্যাসোসিয়েশন ব্রিটিশ সাম্রাজ্যের তারপরে ব্রিটিশ কমনওয়েলথ এবং সাম্রাজ্যের তারপর কমনওয়েলথের এবং ১৯৭২ সাল থেকে যুক্তরাজ্য ও বিদেশী অঞ্চলগুলির প্রধান স্কাউট নিয়োগ করে।
অ্যাসোসিয়েশনের প্রথম চিফ স্কাউট রবার্ট ব্যাডেন-পাওয়েল নিজেকে চিফ স্কাউট এবং আজীবন চেয়ারম্যান বানিয়েছিলেন। অ্যাসোসিয়েশনের সনদ এবং উপ-আইনগুলিতে তাঁর অপসারণ অবসর নেওয়া বা উভয় ভূমিকায় উত্তরাধিকারী নিয়োগের কোনও বিধান নেই। অ্যাসোসিয়েশনের পরবর্তী চিফ স্কাউটদের কাউন্সিল তার কাউন্সিল দ্বারা নিযুক্ত করা হয়েছে যে কাউন্সিল তার নিজস্ব সদস্যদের পদাধিকারী সহ নির্বাচন করে অন্যরা বোর্ড অফ ট্রাস্টি (কাউন্সিলের পূর্বে কমিটি) দ্বারা নিযুক্ত হয়, অন্যরা যুক্তরাজ্যের আশেপাশের কাউন্সিলের প্রতিনিধি হিসাবে মনোনীত হয়। (যাদের বেশিরভাগ সদস্য বোর্ড বা সদর দপ্তর দ্বারা নিযুক্ত হয়) এবং বিদেশী শাখাগুলি সদর দপ্তর দ্বারা নিয়ন্ত্রিত।
একবার অ্যাসোসিয়েশনের শক্তিশালী নেতা অ্যাসোসিয়েশনের চিফ স্কাউটের ভূমিকা মৌলিকভাবে হ্রাস পেয়েছিল যখন ১৯৪১ সালে ব্যাডেন-পাওয়েলের মৃত্যুর পরে ধারক কাউন্সিলের কমিটির (বর্তমানে ট্রাস্টি বোর্ড) চেয়ারম্যান হওয়া বন্ধ করে দেয়। ব্যাডেন-পাওয়েল নিজেকে চিফ স্কাউট এবং আজীবন চেয়ারম্যান বানিয়েছিলেন কিন্তু, তার মৃত্যুর পরে, কমিটি নির্ধারণ করেছিল যে পরবর্তী চিফ স্কাউট এবং চেয়ারম্যান নিয়োগ করার ক্ষমতা তার আছে। শুধুমাত্র ভূমিকা আলাদা করা হয়নি কমিটি ভূমিকার উপর ক্ষমতা গ্রহণ করেছে। সীমিত মেয়াদের জন্য চিফ স্কাউটদের নিয়োগের ফলে ভূমিকাটি আরও হ্রাস পায় এবং ২০০৯ সালে যুক্তরাজ্যের প্রধান কমিশনার ডেপুটি প্রধান স্কাউট নিয়োগের সাথে কার্যাবলী বিভক্ত হওয়ার সাথে সাথে এটি আরও হ্রাস পায়। ইউকে প্রধান কমিশনার বেশিরভাগ প্রশাসনিক দায়িত্ব গ্রহণ করেন এবং এখন সমিতির প্রাপ্তবয়স্ক নেতা এবং প্রশাসকদের প্রধান। চিফ স্কাউটদের নিজেদের সিদ্ধান্ত নেওয়ার ক্ষমতা কমিয়ে তাদের পাশাপাশি কাজ করার জন্য একটি কমিটি নিয়োগ করা হয়। অ্যাসোসিয়েশনের চিফ স্কাউট কমিটির পাশাপাশি কাজ করা অ্যাসোসিয়েশনের চিফ স্কাউট কাউন্টি কমিশনার এবং কাউন্টি প্রেসিডেন্ট নিয়োগের জন্য নামমাত্র দায়ী। তবে এটি শুধুমাত্র আনুষ্ঠানিকভাবে আনুষ্ঠানিক। স্কাউট অ্যাসোসিয়েশনের প্রধান স্কাউট আর তার ট্রাস্টি বোর্ডের ভোটদানকারী সদস্য নয়। অ্যাসোসিয়েশনের চিফ স্কাউট এখন অ্যাসোসিয়েশনের যুব কর্মসূচির প্রচার প্রচারের জন্য একটি আইকনিক ব্যক্তিত্ব।
স্কাউট অ্যাসোসিয়েশনের প্রতিটি বিভাগে অ্যাসোসিয়েশনের প্রধান স্কাউটের পক্ষ থেকে নামমাত্র একটি পুরস্কার দেওয়া হয় স্কুইরেলস-এ পুরস্কার হল চিফ স্কাউটের অ্যাকর্ন অ্যাওয়ার্ড বিভার্সে পুরস্কার হল চিফ স্কাউটের ব্রোঞ্জ অ্যাওয়ার্ড শাবকগুলিতে এটি চিফ স্কাউটের রৌপ্য পুরস্কার স্কাউটসে এটি চিফ স্কাউটের গোল্ড অ্যাওয়ার্ড এবং এক্সপ্লোরার্সে চিফ স্কাউটের পুরস্কার। প্ল্যাটিনাম এবং ডায়মন্ড পুরস্কার। এর চেয়ে উচ্চতর একমাত্র পুরস্কার হল কিংস স্কাউট পুরস্কার।
ওএফসি মহিলা চ্যাম্পিয়ন্স লিগ

ওএফসি মহিলা চ্যাম্পিয়ন্স লিগ হল ওশেনিয়া ফুটবল কনফেডারেশন কর্তৃক পরিচালিত মহিলাদের প্রাথমিক স্তরের মহাদেশীয় আন্তর্জাতিক ক্লাব ফুটবল প্রতিযোগিতা। ২০২৩ সালে প্রথম আসরটি অনুষ্ঠিত হয়েছিল, যাতে এএস অ্যাকাডেমি ৪টির মধ্যে ৪টি ম্যাচ জিতে বিজয়ী হয়।
এই লিগের প্রথম সংস্করণটি ২০২৩ সালের মার্চের জন্য পরিকল্পনা করা হয়েছিল, কিন্তু তারপর এটি ১ থেকে ১০ জুন পর্যন্ত স্থগিত করা হয়েছিল।
টুর্নামেন্টটি পাপুয়া নিউগিনিতে খেলা হয়েছিল এবং সেখানে ছয়টি দলের অংশগ্রহণ করার কথা ছিল, কিন্তু পরবর্তীতে নিউজিল্যান্ডের ইস্টার্ন সাবার্বস দল আর্থিক, লজিস্টিক এবং নিরাপত্তা সংক্রান্ত উদ্বেগের কারণে ড্রয়ের পর নাম প্রত্যাহার করে নেয়।
বাকি পাঁচটি দল একে অপরের সাথে রাউন্ড-রবিন পদ্ধতিতে খেলেছিল।
২০২৪ সালের সংস্করণটি সলোমন দ্বীপপুঞ্জে খেলা হবে।
শীর খুরমা

শীর খুরমা বা শীর খোরমা ( , অর্থাৎ "দুধ এবং খেজুর") দক্ষিণ এশিয়ায় খাওয়া একটি জনপ্রিয় সেমাইয়ের পুডিং। মুসলমানরা ঈদ-উল-ফিতর এবং ঈদুল আযহা এবং হিন্দুরা হোলি ও দশেরার উৎসবে এ খাবারটি প্রস্তুত করে থাকে। এটি ভারতের ঐতিহ্যবাহী স্থানীয় বাঙালি মিষ্টি শেমাইয়ের সমতুল্য। এটি একটি ঐতিহ্যবাহী উৎসবের প্রাতঃরাশ এবং মিষ্টান্ন হিসেবে তৈরি করা হয়ে থাকে। এই খাবারটি বিভিন্ন শুকনো ফল, সেমাই, কনডেন্সড মিল্ক, চিনি ইত্যাদি দিয়ে তৈরি করা হয়। অঞ্চল্ভেদে এলাচ, পেস্তা, বাদাম, লবঙ্গ, জাফরান, কিশমিশ এবং গোলাপ জলও এতে যোগ করা হয়।
এই বিশেষ খাবারটি ঈদের দিন সকালে পরিবারে ঈদের নামাজের পর সকালের নাস্তা হিসেবে গ্রহণ করে এবং সারাদিন আগত অতিথিদের পরিবেশন করা হয়। ইরান দুধের সাথে খেজুর মিশ্রিত করে এবং আফগানিস্তানে দুধের সাথে শুকনো ফল এবং বাদাম দেয়ে খাবারটি তৈরি করা হয়। ভারতে ভাজা সেভিয়ান এবং চিনির ক্যারামেল যোগ করে খাবারটিতে পরিবর্তন যোগ করা হয়েছে।
শীর খুরমায় ব্যবহৃত প্রধান উপাদান হল সেমাই, ননিযুক্ত দুধ, চিনি এবং খেজুর। অঞ্চলভেদে এলাচ, পেস্তা, কাঠবাদাম, লবঙ্গ, জাফরান, কিশমিশ এবং গোলাপ জলও এতে যোগ করা হয়।
সেমাইকে প্রথমে ঘিতে ভাজা হয়। তারপরে দুধ (শীর) যোগ করা হয় এবং সেমাইকে আরো কিছুক্ষণ রান্না করা হয়। মিশ্রণটি ঘন হওয়ার সাথে সাথে অন্যান্য শুকনো ফলের সাথে চিনি এবং খেজুর যোগ করা হয়। কিছু এলাকায় স্থানীয়রা সেমাইয়ের অনুপাতের সাথে ঘন দুধ ব্যবহার করতে পছন্দ করেন কারণ খাবারটিতে কম তরল পছন্দ করেন।
"গোসল সেরে এবং তাদের নতুন পোশাক পরে তারা শীর খুরমা এবং দুধের তৈরি ঐতিহ্যবাহী প্রাতঃরাশে বসে।"
ডাবল ইস্মার্ট

ডাবল ইস্মার্ট একটি ভারতীয় তেলুগু ভাষার সায়েন্স ফিকশন অ্যাকশন চলচ্চিত্র, যা রচনা ও পরিচালনা করেছেন পুরী জগন্নাথ এবং তিনি পুরি কানেক্টস ব্যানারে চার্মি কৌরের সাথে চলচ্চিত্রটি সহ-প্রযোজনা করেছেন। এতে মুখ্য চরিত্রে অভিনয় করেছেন রাম পথিনেনি ও সঞ্জয় দত্ত। এটি ২০১৯ সালে মুক্তিপ্রাপ্ত "ইস্মার্ট শঙ্কর"-এর একটি সিক্যুয়াল চলচ্চিত্র। চলচ্চিত্রটি ১৫ আগস্ট, ২০২৪-এ প্রেক্ষাগৃহে মুক্তি পায়।
চলচ্চিত্রটির সাউন্ডট্র্যাক অ্যালবাম ও ব্যাকগ্রাউন্ড স্কোর মনি শর্মা কম্পোজ করেছেন। অডিও স্বত্ব আদিত্য মিউজিক অধিগ্রহণ করেছে।
মহা শিবরাত্রি উপলক্ষে তেলুগু, হিন্দি, তামিল, কন্নড় ও মালয়ালম ভাষায় ১৫ আগস্ট, ২০২৪-এ চলচ্চিত্রটি প্রেক্ষাগৃহে মুক্তি পায়।
ত্রিপুরা বিধানসভা নির্বাচন, ১৯৯৮

১৯৯৮ সালের ত্রিপুরা বিধানসভা নির্বাচন ভারতের ত্রিপুরার ৬০টি বিধানসভা কেন্দ্রের (ACs) প্রতিটি থেকে আইনসভার সদস্যদের (এমএলএ) নির্বাচন করার জন্য ১৬ ফেব্রুয়ারিতে একক পর্বে অনুষ্ঠিত হয়েছিল। ভোট গণনা ২ মার্চ ১৯৯৮ এ হয়েছিল। ফলাফল দিনের মধ্যে প্রস্তুত ছিল।
মানিক সরকারের নেতৃত্বে ভারতের কমিউনিস্ট পার্টি (মার্ক্সবাদী) (সিপিআই(এম)), ত্রিপুরায় ৩৮টি আসন জিতেছে এবং সরকার গঠন করেছে।
ত্রিপুরা বিধানসভার নির্বাচন ১৬ ফেব্রুয়ারি ১৯৯৮-এ অনুষ্ঠিত হয়েছিল। সমস্ত ৬০ টি বিধানসভা কেন্দ্রের জন্য একক পর্বে নির্বাচন অনুষ্ঠিত হয়েছিল।
সূত্র: 
সূত্র: 
সূত্র: 
সূত্র: 
মানিক সরকারের নেতৃত্বে ভারতের কমিউনিস্ট পার্টি (মার্ক্সবাদী) (সিপিআই(এম)), ৩৮টি আসনে জয়লাভ করে এবং ত্রিপুরায় সরকার গঠন করে<nowiki></nowiki>।